Nilai ringgit dibuka tidak berubah bebanding dolar AS

KUALA LUMPUR, 22 Jun - Ringgit dibuka mendatar berbanding dolar AS pada sesi awal urus niaga pagi ini berikutan komen daripada Rizab Persekutuan (Fed) mengenai kemungkinan kenaikan kadar di Amerika Syarikat (AS).Pada 9 pagi, unit tempatan berada pada paras 4.6435/6470 berbanding dolar AS daripada 4.6430/6470 pada penutup semalam.Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berkata Pengerusi Rizab Persekutuan AS Fed Jerome Powell terus bertegas dalam ucapannya kepada Kongres AS bahawa memerangi inflasi akan terus menjadi keutamaan, sekali gus membayangkan dua lagi kenaikan kadar tahun ini.

“Kenyataan Powell telah memusnahkan harapan bagi meningkatkan ekonomi yang menyaksikan penurunan harga ekuiti dan hasil bon yang lebih tinggi."Ini akan menguntungkan dolar AS kerana perbezaan kadar faedah memihak kepada aset AS," katanya kepada Bernama, sambil menambah tahap rintangan semerta untuk USD/MYR ialah pada pada 4.7495, manakala tahap sokongan pada 4.6257.Sementara itu, ringgit diniagakan rendah berbanding sekumpulan mata wang utama.Unit tempatan menyusut nilai berbanding pound Britain kepada 5.9284/9328 daripada 5.8975/9026 pada penutupan semalam, merosot berbanding yen Jepun pada 3.2728/2755 daripada 3.2716/2746 dan lemah berbanding euro menjadi 5.1018/1057 daripada 5.0678/0722 sebelumnya.Begitu juga berbanding mata wang Asean yang lain, ringgit diniagakan lemah.Nilai ringgit turun berbanding baht Thai kepada 13.3361/3523 daripada penutupan semalam 13.3194/3381 dan lemah berbanding dolar Singapura kepada 3.4635/4666 berbanding 3.4546/4578 sebelumnya.Ringgit susut berbanding peso Filipina kepada 8.35/8.36 daripada 8.34/8.35 pada Rabu, tetapi tidak berubah berbanding rupiah Indonesia pada 310.4/301.9.-BERNAMA


Niaga hadapan MSM ditutup rendah, had niaga minyak kacang soya

KUALA LUMPUR, 21 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup rendah hari ini susulan sesi pengehadan niaga hadapan minyak kacang soya di Lembaga Perdagangan Chicago (CBOT) semasa jam dagangan Asia, kata seorang peniaga. “Harga MSM menjunam di bawah paras RM3,700 susulan kelemahan di CBOT di tengah-tengah mandat bahan api bio Amerika Syarikat (AS) yang lebih rendah daripada jangkaan pada tahun depan, yang akan memberi tekanan kepada harga di pasaran minyak kacang soya,” kata peniaga minyak sawit David Ng.Beliau berkata niaga hadapan MSM terjejas oleh pergerakan harga dalam minyak berkaitan kerana ia bersaing bagi bahagian pasaran dalam pasaran minyak sayuran global. “Sentimen MSM juga lemah berikutan jangkaan pengeluaran tinggi pada minggu-minggu akan datang. Sehubungan itu, kami mengesan paras sokongan pada RM3,500 dan paras ketahanan pada RM3,800,” katanya. Pada penutup dagangan, kontrak Julai 2023 turun RM106 kepada RM3,631 setan metrik, Ogos 2023 dan November 2023 susut RM108 masing-masing kepada RM3,620 setan metrik dan RM3,625 setan metrikKontrak September 2023 turun RM113 kepada RM3,614 setan metrik, Oktober 2023 berkurangan RM111 kepada RM3,615 setan metrik dan Disember 2023 turun RM102 kepada RM3,645. Bagaimanapun, jumlah dagangan melonjak kepada 62,937 lot daripada 39,703 lot pada Selasa manakala kepentingan terbuka meningkat kepada 252,264 kontrak daripada 231,519.Harga MSM fizikal bagi Julai Selatan jatuh RM150 kepada RM3,650 setan metrik. -BERNAMA


Ringgit ditutup rendah berbanding dolar AS

KUALA LUMPUR, 21 Jun- Ringgit diniagakan rendah berbanding dolar AS hari ini untuk hari ketiga berturut-turut kerana ketidaktentuan global terus mempengaruhi prestasi mata wang tempatan.Selain itu ia turut dipengaruhi oleh jangkaan bahawa Pengerusi Rizab Persekutuan (Fed) Amerika Syarikat (AS), Jerome Powell cenderung untuk menaikkan kadar faedah apabila beliau membuat ucapan di hadapan Kongres lewat hari ini dan penurunan tahap keyakinan terhadap ekonomi China.Pada 6 petang, unit tempatan ditutup pada 4.6430/6470 berbanding dolar AS daripada paras penutup 4.6385/6425 pada Selasa.Pengarah Urusan SPI Asset Management Stephen Innes berkata gabungan pendirian Fed yang cenderung menaikkan kadar faedah di sebalik sentimen lemah di China benar-benar menjejaskan mata wang tempatan.“Yuan didagangkan rendah dan ini biasanya bermakna ringgit yang lebih lemah ditambah lagi dengan jangkaan bahawa Powell akan menaikkan kadar faedah daripada menurunkannya dalam ucapannya nanti dan sesi soal jawab dengan ahli Kongres AS lewat malam ini,” katanya kepada Bernama.

Mengulas mengenai pergerakan dan impak bank pusat global terhadap ringgit, Innes berkata Fed pada umumnya adalah penggerak pasaran apabila ia berkaitan dengan mata wang Asia."Saya menjangkakan dolar AS akan didagangkan berbanding ringgit pada 4.68 melainkan Fed tidak menaikkan kadar faeedah atau data pekerjaan AS menjadi lemah serta inflasi teras jatuh dengan ketara," tambahnya.Sementara itu, ringgit diniagakan kebanyakannya tinggi berbanding kumpulan mata wang utama lain kecuali euro.Pada penutupan, unit tempatan melonjak berbanding pound Britain kepada 5.8975/9026 daripada 5.9220/9271, meningkat berbanding yen Jepun kepada 3.2716/2746 daripada 3.2751/2781, bagaimanapun merosot berbanding euro kepada 5.0678/0722 daripada 5.0676/0719 pada Selasa.Unit tempatan mengukuh berbanding mata wang negara-negara Asean lain kecuali rupiah Indonesia.Ringgit meningkat berbanding baht Thai kepada 13.3194/3381 daripada 13.3486/3666 pada Selasa, naik berbanding dolar Singapura kepada 3.4546/4578 daripada 3.4551/4584 sebelumnya, turun berbanding rupiah Indonesia kepada 310.4/310.9 daripada 309.0/309.5, menambah nilai menjadi 8.34/8.35 berbanding peso Filipina daripada penutup 8.35/8.36 semalam. -BERNAMA


Bursa Malaysia ditutup kukuh

KUALA LUMPUR, 21 Jun- Bursa Malaysia kembali pulih apabila mengakhiri dagangan Rabu dengan lebih mengukuh serta menongkah arus aliran prestasi kebanyakan pasaran serantau yang negatif, kata peniaga.Pada 5 petang, indeks FTSE Bursa Malaysia KLCI (FBM KLCI) naik 5.12 mata atau 0.37 peratus kepada 1,393.45 daripada 1,388.33 pada akhir dagangan semalam.Indeks petunjuk utama yang dibuka susut 2.60 pada paras 1,385.73 pagi ini, bergerak dalam jajaran 1,383.88 hingga 1,395.85 sepanjang sesi hari ini.Sentiman pasaran secara amnya positif dengan kaunter untung mengatasi rugi iaitu 422 berbanding 415 manakala 436 kaunter tidak berubah, sebanyak 1,022 tidak diniagakan dan 18 lain digantung dagangannya.Jumlah dagangan meningkat kepada 3.06 bilion unit bernilai RM1.80 bilion berbanding 2.85 bilion unit bernilai RM1.75 bilion pada Selasa.Naib Presiden Penyelidikan Ekuiti Rakuten Trade Sdn Bhd Thong Pak Leng berkata FBM KLCI ditutup lebih tinggi susulan minat pelabur memburu saham pada harga lebih rendah selepas aktiviti jualan semalam.Dalam pada itu, pasaran serantau utama meneruskan aliran penurunan berikutan petunjuk bercampur-campur daripada prestasi semalaman pasaran utama global ketika pelabur kekal berhati-hati menjelang keterangan oleh Pengerusi Rizab Persekutuan AS (Fed) Jerome Powell di Kongres, lewat hari ini.“Di peringkat tempatan, biarpun terdapat peningkatan sentimen, kami lebih cenderung untuk kekal berhati-hati memandangkan ketidaktentuan pasaran terus ketara dalam masa terdekat di tengah-tengah kedudukan jualan berlebihan.“Kami juga percaya bahawa minat belian dalam saham mewah akan berterusan dan mengunjurkan indeks utama bergerak dalam jajaran 1,385 hingga 1,400 bagi tempoh berbaki minggu ini. Dari sudut teknikal, indeks penanda aras telah pun melepasi paras rintangan 1,390 dan bersedia untuk cuba ke paras psikologi 1,400," katanya kepada Bernama.Di peringkat serantau, Indeks Hang Seng Hong Kong turun 1.98 peratus kepada 19,218.35; Indeks Komposit SSE China susut 1.31 peratus kepada 3,197.90 dan Kospi Korea Selatan menguncup 0.86 peratus kepada 2,582.63.Indeks Straits Times Singapura menokok 0.22 peratus kepada 3,227.18 dan Nikkei 225 Jepun naik 0.56 peratus kepada 33,575.14.Di bursa tempatan menyaksikan saham-saham wajaran tinggi seperti Maybank naik sembilan sen kepada RM8.74; Public Bank meraih tiga sen kepada RM3.91 dan CIMB menambah 11 sen kepada RM5.25.Tenaga Nasional susut tiga sen kepada RM9.19 dan IHH Healthcare merosot 13 sen kepada RM5.87.Bagi saham aktif, Bumi Armada menokok 4.5 sen kepada 48.5 sen, RGB International naik 2.5 sen kepada 33.5 sen dan Sarawak Consolidated meraih satu sen kepada 44.5 sen.Classita menokok setengah sen kepada 9.5 sen manakala Borneo Oil tidak berubah pada 1.5 sen.

Di papan indeks pula, Indeks FBM Emas naik 44.92 mata kepada 10,250.46; Indeks FBMT 100 meraih 44.97 mata kepada 9,951.46 dan Indeks FBM 70 melonjak 96.53 mata kepada 13,477.88 namun Indeks FBM ACE turun 1.04 mata kepada 5,088.02.Mengikut sektor, Indeks Tenaga meraih 3.89 mata kepada 783.89; Indeks Produk dan Perkhidmatan Perindustrian menokok 1.25 mata kepada 159.29; Indeks Perkhidmatan Kewangan melonjak 158.78 mata kepada 15,472.29 dan Indeks Perladangan sebaliknya susut 16.0 mata kepada 6,724.37.Jumlah dagangan Pasaran Utama meningkat kepada 2.15 bilion unit bernilai RM1.55 bilion daripada 1.96 bilion unit bernilai RM1.54 bilion, sebelum ini.Waran pula meningkat kepada 395.97 juta unit bernilai RM50.68 juta daripada 361.0 juta unit bernilai RM50.26 juta.Di Pasaran ACE, jumlah dagangan berkurangan kepada 509.32 juta saham bernilai RM202.59 juta daripada 512.56 juta saham bernilai RM163.45 juta, semalam.Kaunter produk dan perkhidmatan pengguna menyumbang 358.16 juta saham yang diniagakan di Pasaran Utama manakala produk dan perkhidmatan perindustrian (857.59 juta); pembinaan (50.58 juta); teknologi (150.07 juta); SPAC (sifar); perkhidmatan kewangan (86.84 juta); hartanah (184.45 juta); perladangan (51.54 juta); REIT (8.25 juta), ditutup/dana (59,500); tenaga (208.39 juta); penjagaan kesihatan (74.02 juta); telekomunikasi dan media (48.68 juta); pengangkutan dan logistik (19.86 juta) serta utiliti (49.73 juta).- BERNAMA


Koperasi PDRM umum agihan dividen 11 peratus

KUALA LUMPUR, 21 Jun- Koperasi Polis Diraja Malaysia (KPDRM) mengumumkan agihan dividen 11 peratus kepada pencarumnya.Agihan kepada pencarum yang terdiri daripada anggota dan pegawai polis melibatkan nilai RM26.7 juta.Pengumuman dibuat oleh Timbalan Ketua Polis Negara, Tan Sri Razarudin Hussain yang juga pengerusi KPDRM semasa merasmikan Mesyuarat Agung Perwakilan Tahunan KPDRM kali ke 88 di ibu negara.Dividien membabitkan 5 peratus modal yuran dan 6 peratus modal syer.Agihan akan mula dikreditkan kepada pencarum bermula Jumaat ini.Menurut Razarudin, jumlah dividen tinggi dapat diberi susulan prestasi koperasi yang memberangsangkan.

(Timbalan Ketua Polis Negara yang juga Pengerusi KPDRM, Tan Sri Razarudin Hussain)

KPDRM menduduki tangga ketiga dalam indeks 11 Koperasi Terbaik Malaysia.

Pada majlis sama Razarudin turut melancarkan sistem bersepadu koperasi yang baru iaitu KPD Access yang akan digunakan oleh koperasi untuk memberikan perkhidmatan yang lebih cemerlang kepada anggota koperasi di seluruh Malaysia.


Niaga hadapan emas ditutup rendah hari ini

KUALA LUMPUR, 21 Jun- Niaga hadapan emas di Bursa Malaysia Derivatives merosot untuk hari ketiga berturut-turut hari ini berikutan logam berharga itu dan pasaran pertukaran asing bergelut dengan pelabur yang kekal berhati-hati menjelang ucapan Pengerusi Rizab Persekutuan AS Jerome Powell hari ini.Pengarah Urusan SPI Asset Management Stephen Innes berkata pasaran AS juga mula mengambil kira kelembapan kitaran dalam pertumbuhan ekonomi, yang juga negatif untuk emas.Menurut nota penyelidikan runcit RHB, niaga hadapan emas Comex mengalami tekanan jualan yang kuat semalam, merosot US$23.50 untuk ditutup rendah kepada US$1,947.70 dan melepasi di bawah paras sokongan US$1,950.“Komoditi itu mula diniagakan pada US$1,970.70 dan selepas naik kepada paras tertinggi pada US$1,971.80, ia susut sepanjang sesi tersebut, mencecah paras terendah US$1,940.80 sebelum ditutup dalam julat negatif.“Harga rendah terkini mengesahkan bahawa penurunan berada dalam kawalan,” katanya.Pada penutup dagangan, kontrak bulan semerta Jun 2023 merosot kepada US$1,937.30 setiap troy auns daripada US$1,956.20 setiap troy auns semalam.Kontrak bagi Julai 2023, Ogos 2023, September 2023 dan Oktober 2023, masing-masing ditutup kepada US$1,946.0 setiap troy auns. Jumlah dagangan meningkat kepada 35 lot daripada 17 lot pada Selasa manakala kepentingan terbuka naik kepada 90 kontrak daripada 68 kontrak.Harga emas fizikal berada pada US$1,930.45 setiap troy auns seperti yang diterbitkan oleh London Bullion Market Association pada 20 Jun.- BERNAMA


SC usaha prinsip panduan fokus maqasid al-syariah

KUALA LUMPUR, 21 Jun- Suruhanjaya Sekuriti Malaysia (SC) sedang mengusahakan prinsip panduan yang berfokus kepada maqasid al-syariah meliputi kewangan sosial, pelaburan impak, Taksonomi Pelaburan Mampan dan Bertanggungjawab (SRI) serta pengurusan dana dan kekayaan Islam. Pengerusinya, Datuk Seri Dr Awang Adek Hussin berharap usaha ini akan menarik lebih banyak minat yang selaras dengan prinsip Islam. "Kami berharap akan menarik lebih banyak minat untuk kewangan sosial di Malaysia, serta lebih baik sejajar prinsip Islam untuk menggalakkan hasil yang bermanfaat sosial dengan agenda kemampanan keseluruhan," katanya dalam ucapan Persidangan Maya SRI 2023, hari ini.Awang Adek turut optimis Taksonomi SRI yang diperkenalkan baru-baru ini akan meningkatkan sinergi antara prinsip pelaburan Islam dan SRI.

(Dr Awang Adek Hussin berucap dalam Persidangan Maya SRI 2023)


Pasaran getah ditutup tinggi disokong harga minyak mentah dan ringgit

KUALA LUMPUR, 21 Jun- Pasaran getah tempatan ditutup tinggi hari ini disokong oleh harga minyak mentah yang pulih dan ringgit yang rendah berbanding dolar AS, walaupun prestasi bercampur-campur di pasaran niaga hadapan getah serantau, kata peniaga. Pada 5.12 petang, unit tempatan merosot kepada 4.6420/6465 berbanding dolar AS daripada 4.6385/6425 pada Selasa manakala minyak mentah Brent naik 0.14 peratus kepada US$76.01.Peniaga berkata sentimen pasaran turut didorong oleh laporan bulanan Persatuan Negara-Negara Pengeluar Getah Asli (ANRPC). “Menurut ANRPC, pengeluaran getah asli global naik 0.3 peratus pada Mei kepada 1.01 juta tan berikutan aktiviti menoreh yang diteruskan manakala penggunaan getah asli global meningkat 3.5 peratus tahun ke tahun kepada 1.27 juta tan,” katanya. Bagaimanapun, katanya kenaikan seterusnya dikekang oleh kebimbangan mengenai prospek ekonomi global. “Peserta pasaran dijangka memantau keterangan kongres yang akan datang oleh Pengerusi Rizab Persekutuan Amerika Syarikat (AS) Jerome Powell untuk hala tuju dasar monetari AS yang seterusnya,” katanya. Harga Lembaga Getah Malaysia (LGM) untuk Standard Malaysian Rubber 20 (SMR 20) naik 2.5 sen kepada 612 sen sekilogram manakala susu getah pukal meningkat 0.5 sen kepada 497 sen sekilogram.Pada 5.00 petang, harga rujukan LGM untuk getah fizikal SMR 20 berada pada 610.5 sen sekilogram manakala susu getah pukal sebanyak 497.0 sen sekilogram. -BERNAMA


Nilai ringgit susut berbanding dolar AS pada sesi awal urus niaga

KUALA LUMPUR, 21 Jun - Nilai ringgit rendah berbanding dolar AS pada sesi awal urus niaga pagi ini apabila pelabur terus mendapatkan mata wang selamat berikutan kebimbangan terhadap prospek ekonomi global, kata seorang pakar ekonomi.Pada 9 pagi, mata wang tempatan menyusut nilai kepada 4.6485/6525 berbanding dolar AS daripada 4.6385/6425 pada penutup semalam.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata mata wang tempatan masih lemah kerana kebanyakan bank pusat utama dilihat mengambil sikap yang cenderung untuk menaikkan kadar faedah di tengah-tengah persekitaran mudah tunai global yang ketat.“Pasaran agak cemas kerana Rizab Persekutuan dijangka mengekalkan pendirian monetari yang ketat di sini untuk membendung inflasi.“Pelabur juga akan memberi perhatian kepada ucapan pengerusi Fed Jerome Powell di hadapan Kongres  AS, yang dijangka menyentuh pandangan tentang ekonomi,” katanya.

(Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid)

Sementara itu, ringgit diniagakan rendah berbanding sekumpulan mata wang utama yang lain.Mata wang tempatan menyusut nilai berbanding pound Britain kepada 5.9310/9361 daripada 5.9220/9271 pada penutupan semalam, lebih rendah berbanding yen Jepun kepada 3.2810/2840 daripada 3.2751/2781 pada Selasa dan lemah berbanding euro kepada 5.0743/0787 daripada 5.0676/0719 sebelumnya.Berbanding mata wang Asean yang lain, ringgit bergerak kebanyakannya bercampur-campur.Ringgit meningkat sedikit berbanding baht Thai kepada 13.3152/3378 daripada 13.3486/3666 semalam tetapi merosot nilai berbanding dolar Singapura kepada 3.4540/4590 daripada 3.4490/4556 sebelumnya.Nilai mata wang tempatan turut menguncup berbanding rupiah Indonesia kepada 308.9/309.4 daripada 308.5/309.2 pada Selasa dan lemah berbanding peso Filipina pada 8.31/8.33 daripada 8.30/8.32 semalam.- BERNAMA


Operasi BNM bantu kadar jangka pendek kekal stabil

KUALA LUMPUR, 21 Jun- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.

Mudah tunai dalam sistem konvensional dianggarkan RM49.33 bilion dan RM29.56 bilion dalam dana Islam.

Hari ini, bank pusat akan mengadakan tender pasaran wang konvensional melibatkan sejumlah RM1.5 bilion selama tujuh hari dan satu tender Program Murabahah Komoditi RM100 juta bertempoh 14 hari.

Ia juga akan menjalankan dua tender repo berbalik, yang terdiri daripada tender RM1 bilion (30 hari) dan tender RM500 juta (92 hari).

Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.

Pada 4 petang, BNM akan menawarkan sehingga RM48.3 bilion bagi tender semalaman konvensional dan RM28.5 bilion untuk tender semalaman Murabahah. -BERNAMA


Bursa Malaysia dibuka rendah, prestasi Wall Street semalaman turut lemah

KUALA LUMPUR, 21 Jun -  Bursa Malaysia dibuka rendah pagi ini, mengambil petunjuk daripada prestasi semalaman Wall Street yang lebih lemah.Seorang peniaga berkata pelabur masih mengambil sikap berhati-hati sambil menanti testimoni daripada pengerusi Rizab Persekutuan Amerika Syarikat Jerome Powell di hadapan Kongres lewat hari ini untuk mendapatkan petunjuk arah pasaran, kata peniaga.Pada 9.05 pagi, FTSE Bursa Malaysia KLCI (FBM KLCI) susut 3.39 mata kepada 1,384.94 daripada 1,388.33 pada penutup Selasa.Indeks utama dibuka pada paras 1,385.73, turun 2.60 mata.Pergerakan harga di pasaran menyaksikan kaunter rugi mengatasi kaunter untung 172 berbalas 88, manakala 204 kaunter tidak berubah, 1,831 tidak diniagakan dan 18 yang lain digantung.Jumlah dagangan 141.83 juta unit bernilai RM45.50 juta.

Naib Presiden Penyelidikan Ekuiti Rakuten Trade Sdn Bhd Thong Pak Leng berkata prestasi kukuh Wall Street sejak Mei “berehat seketika’ kerana peniaga kini sedang mencari pemangkin baharu untuk ekuiti bergerak lebih tinggi.Purata Perindustrian Dow Jones merosot 245 mata manakala Nasdaq kerugian 22 mata apabila hasil 10 tahun AS susut kepada 3.719 peratus, katanya kepada Bernama.Di dalam negara, beliau berkata FBM KLCI kekal dalam mod stabil walaupun ditutup dalam zon positif semalam, dipacu oleh kegiatan membeli pada saat akhir.“Dalam pada itu, kami mengunjurkan indek untuk berlegar dalam lingkungan julat 1,385-1,395 dengan saham berkaitan teknologi menyaksikan kegiatan pengambilan untung selepas bergerak cergas sejak akhir Mei,” katanya.Dalam kalangan saham wajaran tinggi, Tenaga Nasional susut lima sen kepada RM9.17, IHH Healthcare turun lapan sen menjadi RM5.92 manakala Maybank, Public Bank dan CIMB kesemuanya tidak berubah pada RM8.65, RM3.88 dan RM5.14.Bagi saham aktif, Classita dan waran Tanco menambah setengah sen kepada 9.5 sen dan 19.5 sen, Sarawak Consolidated lemah setengah sen menjadi 43 sen manakala Tanco dan Dataprep, kedua-duanya kekal pada 51 sen dan 17.5 sen.Di papan indeks, Indeks FBM Emas menguncup 21.43 mata pada 10,184.11, Indeks FBMT 100 berkurangan 22.09 mata kepada 9,884.40 dan Indeks FBM Emas Syariah turun 33.91 mata kepada 10,478.45.Indeks FBM 70 merosot 20.99 mata kepada 13,360.36 manakala Indeks ACE FBM berkurangan 10.58 mata kepada 5,078.48.Mengikut sektor, Indeks Tenaga menambah 0.99 mata kepada 780.99, Indeks Perkhidmatan Kewangan meningkat 5.16 mata untuk mencatatkan paras 15,318.69 sementara Indeks Produk dan Perkhidmatan Perindustrian susut 0.06 mata kepada 157.98 dan Indeks Perladangan turun 34.65 mata menjadi 6,705.72. - BERNAMA


Niaga hadapan MSM ditutup rendah

KUALA LUMPUR, 20 Jun- Kontrak niaga hadapan minyak sawit mentah (MSM) di Bursa Malaysia Derivatives mengakhiri kenaikan selama lima hari berturut-turut untuk ditutup rendah hari ini dalam persekitaran dagangan yang kurang menggalakkan. Editor Pengurusan Fastmarkets Palm Oil Analytics Dr Sathia Varqa berkata kekurangan panduan daripada dagangan minyak kacang soya di Lembaga Perdagangan Chicago (CBOT) berikutan cuti umum di Amerika Syarikat dan tanpa asas baharu, menyebabkan pasaran kebanyakannya lembap sepanjang hari.“Selain itu, pasaran turut bimbang mengenai pengeluaran pesat pada Jun dan eksport yang rendah menjadi tumpuan peniaga. “Cuaca dan bekalan adalah dua faktor dalam penetapan harga MSM pada masa ini dengan prospek eksport yang dilihat bertambah baik pada Julai,” katanya.Pada penutup dagangan, Julai 2023 merosot RM29 kepada RM3,737 satu tan, Ogos 2023 berkurangan RM34 kepada RM3,728 satu tan, September 2023 jatuh RM30 kepada RM3,727 satu tan, Oktober 2023 dan November 2023, masing-masing susut RM28 kepada RM3,726 dan RM3,733 satu tan serta Disember 2023 merosot RM20 kepada RM3,747 satu tan. Jumlah dagangan berkurangan kepada 39,703 lot daripada 67,233 lot pada Isnin manakala kepentingan terbuka merosot kepada 231,519 kontrak daripada 264,772 kontrak sebelum ini.Harga MSM fizikal bagi Julai Selatan tidak berubah pada RM3,800 satu tan. -BERNAMA


Pasaran getah ditutup bercampur-campur

KUALA LUMPUR, 20 Jun- Pasaran getah tempatan ditutup bercampur-campur pada Selasa berikutan kelemahan nilai ringgit berbanding dolar AS, kata seorang peniaga.Pada 5.09 petang, mata wang tempatan menyusut nilai kepada 4.6360/6400 berbanding dolar AS daripada 4.6265/6350 pada penutup semalam.Beliau berkata sentimen pasaran turut dirangsang oleh data jualan kenderaan China yang bertambah baik pada Mei."Langkah-langkah seterusnya di China untuk meningkatkan pertumbuhan ekonomi juga membantu meningkatkan pasaran. China telah menurunkan kadar utama pinjaman (LPR) setahun dan lima tahun sebanyak 10 mata asas," katanya.Menurut Persatuan Pengeluar Automobil China (CAAM), jualan kenderaan penumpang melonjak 26.4 peratus kepada 2.05 juta unit pada Mei.Namun begitu, beliau berkata keuntungan selanjutnya dihadkan oleh kerugian yang dialami harga minyak mentah penanda aras dan petunjuk yang lebih lemah dalam pasaran hadapan getah serantau.Harga Lembaga Getah Malaysia (LGM) bagi Getah Mutu Malaysia 20 (SMR 20) naik 1.5 sen kepada 609 sen sekilogram (kg), manakala lateks pukal tidak berubah pada 497 sen sekg.Pada 5.00 petang, harga rujukan LGM untuk getah fizikal SMR 20 ialah pada 609.5 sen sekg sementara lateks pukal pada 495.5 sen sekg. -BERNAMA


Trend lemah global dorong Bursa Malaysia dibuka rendah

KUALA LUMPUR, 20 Jun- Prestasi lemah bursa global berikutan kebimbangan pelabur terhadap ekonomi China mendorong Bursa Malaysia dibuka rendah pada sesi awal dagangan pagi ini, kata peniaga.Pada 9.05 pagi, FTSE Bursa Malaysia KLCI (FBM KLCI) susut 2.58 mata kepada 1,384.75 daripada 1,387.33 pada penutup Isnin.Indeks utama dibuka pada paras 1,387.24, turun sedikit 0.09 mata.Pergerakan harga di pasaran menyaksikan kaunter rugi mengatasi kaunter untung 145 berbalas 94, manakala 203 kaunter tidak berubah, 1,841 tidak diniagakan dan 16 yang lain digantung.Jumlah dagangan 160.59 juta unit bernilai RM63.15 juta.Menurut Naib Presiden Penyelidikan Ekuiti Rakuten Trade Sdn Bhd Thong Pak Leng, Wall Street ditutup pada Isnin (untuk cuti bank) tetapi prospek di niaga hadapan menunjukkan ekuiti AS mungkin dibuka lemah lewat hari ini, justeru menyebabkan kebanyakan pasaran serantau turut terkena tempiasnya.Di Hong Kong, Indeks Hang Seng merosot 127 mata ke bawah paras 20,000 semalam.

Sementara di dalam negara, beliau berkata FBM KLCI mengurangkan kerugian sebelum ini untuk ditutup rendah sedikit disebabkan aktiviti pembelian secara meluas pada sesi petang selepas pengumuman Perdana Menteri mengenai pembaharuan untuk memulihkan pasaran saham tempatan, termasuk pengurangan duti setem untuk dagangan ekuiti dalam usaha meningkatkan kerancakan pasaran."Kami percaya sentimen keseluruhan sepatutnya mendapat rangsangan daripada langkah itu. Justeru, kami menjangkakan indeks akan berada dalam aliran antara 1,385 dan 1,395 hari ini dengan beberapa minat dalam sektor kewangan," katanya.Dalam kalangan saham wajaran tinggi, CIMB dan IHH Healthcare susut empat sen, masing-masing mencatatkan RM5.04 dan RM5.88, Tenaga Nasional turun enam sen kepada RM9.16 manakala Maybank dan Public Bank tidak berubah pada RM8.65 dan RM3.87.Saham aktif pula, Sarawak Consolidated turun satu sen kepada 41 sen, Classita dan waran Top Glove, kedua-duanya berkurangan setengah sen kepada 8.5 sen, waran TWL Holdings menambah satu sen kepada 1.5 sen dan YTL menguncup tiga sen kepada 93.5 sen. Di papan indeks, Indeks FBM Emas 15.84 mata lebih rendah pada 10,216.97, Indeks FBMT 100 berkurangan 19.49 mata kepada 9,911.60 dan Indeks FBM Emas Syariah lemah 12.10 mata menjadi 10,546.79.Indeks FBM 70 merosot 30.98 mata kepada 13,518.10 manakala Indeks FBM ACE naik 0.78 mata kepada 5,129.21.Mengikut sektor, Indeks Tenaga susut 0.05 mata kepada 788.98 dan Indeks Produk dan Perkhidmatan Perindustrian turun 0.08 mata kepada 159.25, Indeks Perkhidmatan Kewangan berkurangan 13.60 mata kepada 15,259.62 dan Indeks Perladangan susut 3.42 mata kepada 6,751.29.- BERNAMA


Kadar jangka pendek kekal stabil dengan operasi BNM

KUALA LUMPUR, 20 Jun- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM45.08 bilion dan RM30.21 bilion dalam dana Islam.Hari ini, bank pusat akan menjalankan tender pasaran wang konvensional melibatkan sejumlah RM1 bilion selama tujuh hari dan dua tender Qard, terdiri daripada tender RM1.5 bilion bagi jangka masa tujuh hari dan tender RM500 juta untuk 21 hari.

Selain itu, ia juga akan mengadakan dua tender repo berbalik yang terdiri daripada tender RM1.8 bilion (30 hari) dan tender RM300 juta (92 hari).Bank pusat itu turut mengumumkan ketersediaan repo berbalik, perjanjian jual dan beli semula serta serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM45.2 bilion untuk tender semalaman konvensional dan RM27.2 bilion bagi tender semalaman Murabahah.- BERNAMA


Ringgit dibuka rendah berbanding Dolar AS dalam sesi awal urus niaga

KUALA LUMPUR, 20 Jun - Ringgit dibuka rendah berbanding dolar AS hari ini di tengah-tengah sentimen pasaran yang lemah terhadap mata wang tempatan, kata seorang pakar ekonomi.Pada 9 pagi, mata wang tempatan menyusut nilai kepada 4.6325/6385 berbanding dolar AS daripada 4.6265/6350 pada penutup semalam.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata ringgit juga lemah berbanding pound British dan euro berikutan pendirian di Bank of England dan Bank Pusat Eropah yang cenderung untuk menaikkan kadar faedah."Persekitaran luaran kelihatan semakin tidak menentu apabila bank pusat utama kekal bertegas dengan azam mereka untuk menurunkan inflasi."Sehubungan itu, gandingan US/Ringgit dijangka kekal sekitar RM4.62 berikutan sentimen pasaran yang lemah," katanya kepada Bernama.

Sementara itu, ringgit diniagakan rendah berbanding sekumpulan mata wang utama.Ia susut berbanding pound Britain kepada 5.9296/9373 daripada 5.9242/9351 pada Isnin, turun berbanding yen Jepun menjadi 3.2598/2643 daripada 3.2588/2650 dan lemah berbanding euro kepada 5.0582/0648 daripada 5.0470/0563 sebelumnya.Begitu juga, mata wang tempatan didagangkan lebih rendah berbanding mata wang Asean lain.Nilai ringgit turun berbanding baht Thai kepada 13.3152/3378 daripada 13.2926/3236 semalam dan lebih rendah berbanding dolar Singapura menjadi 3.4540/4590 berbanding 3.4490/4556.Ringgit turut lemah berbanding rupiah Indonesia pada 308.9/309.4 daripada 308.5/309.2 dan susut berbanding peso Filipina kepada 8.31/8.33 daripada 8.30/8.32. - BERNAMA


KUALA LUMPUR, 19 Jun - Kadar antara bank jangka pendek ditutup stabil hari ini berikutan operasi Bank Negara Malaysia (BNM) yang menyerap lebihan mudah tunai daripada sistem kewangan.Mudah tunai dalam sistem konvensional susut kepada RM47.49 bilion daripada RM48.87 bilion pagi tadi manakala mudah tunai dana Islam merosot menjadi RM26.10 bilion daripada RM29.85 bilion sebelumnya.Terdahulu, bank pusat menjalankan dua tender pasaran wang konvensional, satu tender Qard dan satu tender repo berbalik.

Selain itu, BNM turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Bank pusat itu menyemak semula tender semalaman konvensional kepada RM46.5 bilion daripada RM45.9 bilion.Pada 4 petang, BNM menawarkan tender pasaran wang konvensional RM46.50 bilion dan tender pasaran wang Murabahah RM26.10 bilion untuk wang sehari.Kadar semalaman Islam Malaysia (MYOR-i) berada pada 3.0 peratus pada 16 Jun. - BERNAMA


KUALA LUMPUR, 19 Jun- Bursa Malaysia mengakhiri sesi dagangan pagi ini lebih rendah berikutan pengambilan untung berterusan, ia seiring dengan prestasi bursa di Asia.Sentimen pasaran kekal lemah apabila pelabur menunggu keputusan kadar faedah utama pinjaman China esok (Selasa) untuk mengukur arah pasaran selepas ekonomi kedua terbesar dunia itu mengurangkan kadar pinjaman utamanya minggu lepas.Pada 12.30 tengah hari, FTSE Bursa Malaysia KLCI (FBM KLCI) susut 3.94 mata kepada 1,384.67 daripada 1,388.61 ketika ditutup pada Jumaat.Indeks utama dibuka 4.72 mata lebih rendah pada 1,383.89 pagi ini dan bergerak antara paras 1,379.83 dan 1,385.70 pada sepanjang sesi dagangan pagi.Pergerakan harga di pasaran menyaksikan kaunter rugi mengatasi kaunter untung 427 berbanding 300, manakala 379 kaunter tidak berubah, 1,187 tidak diniagakan dan 25 yang lain digantung.Jumlah dagangan 1.25 bilion unit bernilai RM716.55 juta.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata walaupun FBM KLCI ditutup pada paras positif Jumaat lalu, sentimen dijangka kekal lemah memandangkan aliran menaik baru-baru ini kurang meyakinkan.“Oleh itu, kami menjangkakan indeks akan kekal dalam mod penyatuan dan berlegar dalam julat 1,380-1,390 hari ini.“Pembelian sepatutnya kembali kepada stok perladangan berikutan kenaikan minyak sawit mentah baru-baru ini kepada melebihi RM3,700 setan metrik kerana siasatan kes rasuah di Indonesia,” katanya.

(Bursa Malaysia ditutup rendah susulan pengambilan untung)

Sementara itu, Rakan Kongsi Pengurusan SPI Asset Management, Stephen Innes berkata apabila Wall Street ditutup untuk Hari Kebebasan Juneteenth Amerika Syarikat (AS) hari ini, volum dagangan di Asia dan Eropah akan jauh lebih rendah daripada biasa.“Bagaimanapun, pelabur berkemungkinan akan menetapkan jadual untuk keputusan kadar faedah esok di China, kadar pinjaman penanda aras utama dijangka akan dikurangkan untuk mengaktifkan ekonomi yang pesat."Dengan perbezaan yang meluas antara Rizab Persekutuan (Fed) AS dan jangkaan inflasi di pasaran, kami mungkin melihat dagangan kekal berhati-hati, mungkin dibayangi lebih banyak pengambilan untung berikutan jualan besar-besaran pada pasaran AS pada Jumaat," katanya.Dalam kalangan saham wajaran tinggi, Maybank naik enam sen kepada RM8.63 and CIMB melonjak tujuh sen kepada RM5.05, manakakala Tenaga Nasional susut empat sen kepada RM9.16, IHH Healthcare merosot tujuh sen kepada to RM5.89 dan Public Bank tidak berubah pada RM3.87.Bagi saham cergas, Sarawak Consolidated meningkat 1.5 sen kepada 42 sen, Boustead Plantation bertambah sembilan sen kepada 98 sen dan Top Glove menguncup empat sen kepada 93.5 sen, manakala KNM Group dan Widad tidak berubah masing-masing pada 8.5 sen and 42 sen.Di papan indeks, Indeks FBM Emas menguncup 29.01 mata kepada 10,218.61, Indeks FBMT 100 susut 28.55 mata menjadi 9,915.81 dan Indeks FBM Emas Shariah turun 62.98 mata kepada 10,548.80, Indeks FBM 70 berkurangan 40.57 mata kepada 13,544.14 dan Indeks FBM ACE berkurangan 31.35 mata kepada 5,094.41.Mengikut sektor, Indeks Tenaga merosot 3.20 mata kepada 790.69, Indeks Produk dan Perkhidmatan Perindustrian turun 1.85 mata kepada 158.94 manakala Indeks Perkhidmatan Kewangan naik 66.35 mata kepada 15,239.67 dan Indeks Perladangan melonjak 96.26 mata kepada 6,744.80. -BERNAMA


KUALA LUMPUR, 19 Jun- Dagangan Bursa Malaysia menyusut sedikit selepas meningkat Jumaat lepas dan dibuka rendah pada pagi urus niaga Isnin, mengambil petunjuk daripada presasi lemah semalaman Wall Street.Peniaga berkata pelabur mengambil sikap berhati-hati menjelang keputusan kadar China dan testimoni yang bakal dibentangkan oleh pengerusi Rizab Persekutuan Amerika Syarikat Jerome Powell sambil menantikan hala tuju pasaran seterusnya.Pada 9.07 pagi, FTSE Bursa Malaysia KLCI (FBM KLCI) turun 7.67 mata kepada 1,380.94 daripada 1,388.61 pada penutup Jumaat lalu.Indeks utama dibuka 4.72 mata lebih rendah pada 1,383.89.Pergerakan harga di pasaran menyaksikan kaunter rugi mengatasi kaunter untung 171 berbalas 133, manakala 242 kaunter tidak berubah, 1,747 tidak diniagakan dan 25 yang lain digantung.Jumlah dagangan ialah 130.70 juta unit bernilai RM68.30 juta.Menurut Malacca Securities Sdn Bhd dalam nota penyelidikannya, FBM KLCI meningkat pada Jumaat lepas di tengah-tengah aktiviti pengimbangan semula FTSE selepas keyakinan meningkat dalam pasaran tempatan dan serantau berikutan penangguhan dalam kenaikan kadar AS pada hari Jumaat.Firma pembrokeran itu berkata aktiviti memburu saham murah dijangka muncul hari ini, walaupun peningkatan mungkin dihadkan dengan pelabur memberi perhatian kepada bacaan inflasi Malaysia minggu ini.

(Bursa Malaysia dibuka rendah, sentimen berhati-hati)

“Sementara itu, kami melihat kemerosotan di Wall Street sebagai sesuatu yang sihat berikutan kenaikannya baru-baru ini,” katanya kepada BernamaMengenai komoditi, ia menyatakan harga minyak mentah Brent meningkat melebihi US$76, manakala harga minyak sawit mentah melonjak melebihi RM3,600.“Mengikut sektor, sektor tenaga dan perladangan mungkin mendapat perhatian apabila harga komoditi melonjak tinggi, manakala saham teknologi mungkin terus meningkat dipacu petunjuk positif mengenai teknologi kecerdasan buatan."Sektor penerbangan dan berkaitan perjalanan juga mungkin menjadi tumpuan berikutan aktiviti ekonomi telah kembali normal," katanya.Dalam kalangan saham wajaran tinggi, Public Bank menambah satu sen kepada RM3.88, Tenaga Nasional susut sembilan sen menjadi RM9.11 dan IHH Healthcare lebih rendah tujuh sen kepada RM5.89, manakala Maybank dan CIMB masing-masing tidak berubah pada RM8.57 dan RM4.98.Bagi saham aktif, Boustead Plantation menambah 5.5 sen kepada 94.5 sen dan Meta Bright naik setengah sen kepada 17 sen manakala Destini dan Top Glove masing-masing turun satu sen kepada 10.5 sen dan 96.5 sen, KNM rendah setengah sen kepada lapan sen dan Sarawak Consolidated kekal pada 40.5 sen.Di papan indeks, Indeks FBM Emas menguncup 47.25 mata pada 10,200.37, Indeks FBMT 100 susut 47.27 mata menjadi 9,897.09 dan Indeks FBM Emas Syariah turun 72.76 mata kepada 10,539.02.Indeks FBM 70 merosot 32.48 mata kepada 13,552.23 dan Indeks FBM ACE berkurangan 8.69 mata kepada 5,117.07.Mengikuit sektor, Indeks Tenaga susut 8.51 mata kepada 785.38 dan Indeks Produk dan Perkhidmatan Perindustrian lemah 1.88 mata menjadi 158.91, manakala Indeks Perkhidmatan Kewangan meningkat 7.78 mata kepada 15,181.10 dan Indeks Perladangan meningkat 20.12 mata kepada 6,668.66. -BERNAMA


KUALA LUMPUR, 19 Jun- Sejumlah RM71.4 bilion komitmen pelaburan berjaya dicapai bagi tempoh suku pertama 2023.Daripada jumlah itu, sebanyak 52.5% merupakan pelaburan langsung asing (FDI) manakala 47.5% pelaburan langsung domestik (DDI).Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata terdapat 743 projek dalam peringkat rundingan dan penilaian dengan jumlah cadangan pelaburan bernilai RM50.6 bilion."Daripada jumlah itu DDI sebanyak RM8 bilion hampir 16 % daripada pelaburan langsung asing dalam 42.7 bilion ataupun lebh kurang 84% jumlah pelaburan ini merangkumi projek sektor perkilangan dan cadangan pelaburan sebanyak RM37.5 bilion melibatkan 61 projek cadangan," kata Tengku Zafrul di Dewan Negara.Tambahnya, sehingga Jun 2023, MITI melalui Lembaga Pembangunan Pelaburan Malaysia berjaya memperoleh komitmen pelaburan FDI sehingga RM230 bilion melalui misi pelaburan ke China, Jepun, Republik Korea dan Singapura.

(RM71.4 bilion komitmen pelaburan dicapai suku pertama 2023/Foto hiasan)


KUALA LUMPUR, 19 Jun - Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM48.87 bilion dan sejumlah RM29.85 bilion dalam dana Islam.Hari ini, bank pusat akan menjalankan dua tender pasaran wang konvensional bernilai RM1.5 bilion, masing-masing selama tujuh dan 14 hari.

Ia juga akan mengadakan satu tender Qard melibatkan sejumlah RM2 bilion untuk tempoh tujuh hari dan tender repo berbalik RM1 bilion selama 31 hari.Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM45.9 bilion untuk tender semalaman konvensional dan RM26.9 bilion bagi tender semalaman Murabahah.- BERNAMA


Koperasi perlu bijak cari peluang hadapi cabaran ekonomi

KUALA TERENGGANU,18 Jun-Cabaran ekonomi semasa menuntut sektor koperasi bagi beradaptasi dan menerokai peluang baharu dalam perniagaan yang berdaya saing.Usaha tersebut perlu diperkukuh dan digerakkan secara kolektif bagi meluaskan impak positif koperasi serta menjamin peluang ekonomi kepada anggota dan komuniti setempat.Demikian dinyatakan Presiden ANGKASA, Datuk Seri Dr. Abdul Fattah Abdullah ketika merasmikan Mesyuarat Agung Tahunan Koperasi KOSPETA Malaysia Berhad Kali ke-41 bertempat di Hotel Paya Bunga, di sini hari ini.Menurutnya, koperasi harus memastikan kestabilan ekonomi anggota melalui penyediaan pelbagai inisiatif termasuk bantuan kewangan, peluang latihan dan pembelajaran serta perkhidmatan sokongan yang relevan."Sebagai anggota koperasi mahupun Anggota Lembaga Koperasi (ALK) hendaklah sebaik mungkin cuba memperbaiki kelemahan diri dan koperasi serta berusaha meningkatkan nilai tambah dalam berkoperasi."Perkara kritikal seperti masalah modal, keyakinan terhadap koperasi dan risiko perniagaan harus di ambil perhatian dan ditangani dengan bijak supaya kepentingan berkoperasi dapat memberikan pulangan serta manfaat kepada anggota koperasi," ujarnya.Seramai 116 anggota daripada seluruh negara menghadirkan diri dalam mesyuarat berkenaan. Turut hadir dalam mesyuarat tersebut ialah Timbalan Pengarah Suruhanjaya Koperasi Malaysia (SKM) Cawangan Wilayah Persekutuan, Encik Tan Boon Khin, Pengarah Pusat Antarabangsa dan Kolaborasi, Institut Koperasi Malaysia (IKma), Dr. Zurita Mohd Salleh, Pengerusi ANGKASA Negeri Terengganu, Haji Mohamed Yusoff, Pengerusi KOSPETA, Datuk Azih Muda serta barisan kepimpinan KOSPETA.KOSPETA yang ditubuhkan pada 1982 dianggotai seramai 8,959 anggota yang terdiri daripada warga kerja Pihak Berkuasa Tempatan (PBT), Indah Water Konsortium (IWK), Alam Flora, Southern Waste Management (SWM) dan e-Idaman.


Niaga hadapan FBM KLCI rendah pada sesi awal dagangan

KUALA LUMPUR, 19 Jun- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan rendah pagi ini, mengambil petunjuk daripada prestasi pasaran tunai asas.Pada pukul 9.25 pagi, Jun 2023 turun 8.5 mata kepada 1,380.5, Julai 2023 merosot 8.0 mata menjadi 1,382.0, Disember 2023 kerugian 6.5 mata untuk mencatatkan paras 1,369.5 sementara September 2023 tidak berubah pada 1,375.5.Jumlah dagangan dan kepentingan terbuka masing-masing berjumlah 420 lot dan 40,853 kontrak.Pada pukul 9.31 pagi, FBM KLCI susut 7.44 mata kepada 1,381.58 daripada 1,388.61 pada penutupan Jumaat lepas.- BERNAMA


2CF bantu PKS atasi kekangan aliran tunai

(Tengku Datuk Seri Zafrul pada Majlis Pelancaran Pembiayaan Peluang Kedua MIDF)

KUALA LUMPUR, 17 Jun- Malaysian Industrial Development Finance Berhad (MIDF) melancarkan skim Pembiayaan Peluang Kedua (2CF) bertujuan membantu Perusahaan Kecil dan Sederhana (PKS) mengatasi kekangan aliran tunai.Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata, sejumlah RM20 juta diperuntukkan tahun ini, untuk skim berkenaan. "Saya berharap perniagaan dan PKS yang menghadapi masa sukar akan mengambil kesempatan daripada Pembiayaan Peluang Kedua MIDF dan kemudahan lain untuk terus bertahan, dan sudah tentu apa yang kita mahukan ialah mereka akhirnya berkembang maju. "Dengan mengambil pendekatan strategik ini, kami memupuk inovasi dengan berkesan, menyediakan pekerjaan, dan mencegah gangguan sistemik, untuk meletakkan asas bagi persekitaran perniagaan yang lebih kukuh dan berdaya tahan untuk Malaysia,"katanya.Menyifatkan skim tersebut sebagai talian hayat kepada PKS terpilih, ia menawarkan penyelesaian untuk menangani halangan kewangan mereka dan memanfaatkan peluang baharu.Beliau berucap pada Majlis Pelancaran Pembiayaan Peluang Kedua MIDF, di ibu negara. PKS yang layak bakal menerima pembiayaan bermula dari nilai RM50,000 hingga RM5 juta.

(Tengku Datuk Seri Zafrul berucap pada Majlis Pelancaran Pembiayaan Peluang Kedua MIDF)


Niaga hadapan MSM ditutup tinggi

KUALA LUMPUR, 16 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup tinggi hari ini, meneruskan kenaikan untuk hari keempat berturut-turut, berikutan peningkatan berterusan dalam pasaran minyak soya di Lembaga Perdagangan Chicago (CBOT). Peniaga minyak sawit David Ng berkata kontrak penanda aras September 2023 berlegar di atas RM3,700 satu tan berikutan kenaikan dalam pasaran minyak soya CBOT turut mempengaruhi sentimen pasaran minyak sawit.

"Sentimen positif itu juga disokong oleh jangkaan eksport yang lebih kukuh daripada jangkaan pada minggu-minggu akan datang, disebabkan oleh permintaan bermusim dan stok rendah di pelabuhan terutamanya di India," katanya kepada Bernama.Pada penutup dagangan, kontrak Julai 2023 naik RM238 kepada RM3,785 satu tan, Ogos 2023 menokok RM245 kepada RM3,766 satu tan, September 2023 meningkat RM235 kepada RM3,743 satu tan, dan Oktober 2023 naik RM3,738 kepada RM3,738 satu tan.Kontrak November 2023 menokok RM216 kepada RM3,742 satu tan dan Disember 2023 naik RM204 kepada RM3,748 satu tan.Jumlah dagangan melonjak kepada 108,120 lot daripada 54,212 lot pada Khamis manakala kepentingan terbuka naik kepada 303,471 daripada 249,868 kontrak sebelumnya.Harga MSM fizikal untuk Jun Selatan menokok RM250 kepada RM3,800 satu tan.- BERNAMA


Ringgit ditutup tinggi berbanding Dolar US

KUALA LUMPUR, 16 Jun- Ringgit ditutup tinggi berbanding dolar US hari ini berikutan pendirian tidak agresif Rizab Persekutuan AS (Fed) terhadap kenaikan kadar faedah serta prospek perbelanjaan fiskal di China untuk merangsang perbelanjaan pengguna, kata seorang penganalisis. Pada 6 petang ini, ringgit berada di paras 4.6130/6165 berbanding dolar US daripada 4.6235/6280 pada akhir urus niaga pada Khamis.Rakan Kongsi Pengurusan SPI Asset Management Stephen Innes berkata kenyataan mengenai pengangguran AS adalah di luar jangkaan yang menunjukkan pasaran pekerjaan AS semakin reda, justeru Fed AS tidak perlu bersikap agresif dengan kenaikan kadar faedah.Selain itu, beliau berkata prospek perbelanjaan fiskal di China untuk merangsang perbelanjaan pengguna telah menyaksikan dagangan yuan lebih kukuh sejak 24 jam lalu, memberikan tarikan positif kepada ringgit.

“Jika pengangguran lebih tinggi di AS ditambah pula dengan jangkaan inflasi yang menurun sepanjang musim panas (bulan Jun hingga September), ia akan mempengaruhi Fed untuk tidak menaikkan kadar, melemahkan sedikit dolar US dan mengukuhkan ringgit,” katanya kepada Bernama.Dalam pada itu, ringgit diniagakan kebanyakannya rendah berbanding kumpulan mata wang utama dunia.Ringgit mengukuh berbanding yen Jepun kepada 3.2721/2748 daripada 3.2781/2816 pada Khamis tetapi merosot berbanding pound Britain kepada 5.9014/9059 daripada 5.8543/8600 dan turun berbanding euro kepada 5.0503/0541 daripada 5.0151/0200.Bagaimanapun, unit tempatan itu mencatat prestasi bercampur-campur berbanding mata wang Asean.Unit tempatan naik berbanding rupiah Indonesia pada 308.7/309.1 daripada 309.1/309.6 tetapi turun berbanding baht Thai kepada 13.2974/3140 daripada 3.2783/2981 dan berkurangan berbanding dolar Singapura kepada 3.4513/4542 daripada 3.4442/4481 semalam.Bagaimanapun, ringgit tidak berubah peso Filipina pada 8.26/8.27.- BERNAMA


Pasaran getah ditutup bercampur-campur

KUALA LUMPUR, 16 Jun- Pasaran getah tempatan ditutup bercampur-campur pada Jumaat seiring dengan prestasi pasaran niaga hadapan getah serantau, kata seorang peniaga.Seorang peniaga berkata pemain pasaran memberi reaksi terhadap data ekonomi Amerika Syarikat (AS) yang kukuh dan jangkaan lebih banyak langkah-langkah rangsangan dari China.Menurut laporan, jualan runcit AS meningkat 0.3 peratus pada Mei, didorong oleh peningkatan pembelian kenderaan bermotor dan bahan binaan yang membantu mengelakkan kemelesetan yang teruk dalam tempoh terdekat.

Sementara itu, China akan melancarkan lebih banyak rangsangan untuk menyokong ekonomi yang perlahan tahun ini, namun kebimbangan terhadap hutang dan pengaliran keluar modal akan mengekalkan langkah-langkah yang disasarkan untuk meningkatkan permintaan lemah dalam sektor pengguna dan swasta.Bagaimanapun, peniaga itu berkata kenaikan selanjutnya dikekang oleh penurunan harga penanda aras minyak mentah dan kekukuhan ringgit berbanding dolar AS berikutan ketidaktentuan kadar faedah AS.Harga Lembaga Getah Malaysia (LGM) bagi Standard Malaysian Rubber 20 (SMR 20) naik dua sen kepada 615 sen sekilogram, manakala lateks pukal susut satu sen kepada 499 sen sekilogram.Pada 5 petang, harga rujukan fizikal LGM bagi getah SMR 20 berada pada 616.5 sen sekilogram, manakala lateks pukal pada 498.5 sen sekilogram.- BERNAMA


Aliran masuk bersih FDI meningkat RM74.6 bilion pada 2022

KUALA LUMPUR, 16 Jun- Aliran masuk bersih pelaburan langsung asing (FDI) di Malaysia meningkat kepada RM74.6 bilion pada 2022 daripada RM50.4 bilion tahun sebelumnya.

Manakala, pelaburan di luar negara (DIA) mencecah RM58.6 bilion berbanding RM19.4 bilion pada 2021.Jabatan Perangkaan Malaysia memaklumkan, pada akhir tahun lalu, kedudukan FDI mencatatkan nilai lebih tinggi sebanyak RM879.1 bilion, daripada RM782.0 bilion sebelumnya.Prestasi menggalakkan itu menunjukkan keadaan ekonomi yang memberangsangkan dan menarik syarikat asing untuk terus melabur.

Syarikat tempatan juga berupaya berkembang dan mempelbagaikan aktiviti perniagaan di luar negara.Sektor pembuatan merupakan penyumbang terbesar bagi FDI, merekodkan aliran masuk bersih RM49.5 bilion diikuti perkhidmatan dan perlombongan.Rantau Amerika menjadi penyumbang FDI tertinggi bagi aliran masuk bersih berjumlah RM42.6 bilion.Sementara itu, perkhidmatan kekal sebagai sektor utama bagi DIA, menyumbang 72.2 peratus daripada jumlah keseluruhan pelaburan terutama dalam aktiviti kewangan. Belanda mendahului senarai negara utama bagi aliran DIA diikuti Indonesia dan Singapura.


KUALA LUMPUR, 16 Jun-Kadar jangka pendek diunjur kekal stabil hari ini berikutan operasi Bank Negara untuk menyerap lebihan mudah tunai daripada sistem kewangan.Bank pusat itu akan menjalankan dua tender pasaran wang konvensional RM1 bilion masing-masing selama tujuh dan 15 hari.Selain itu, ia juga mengadakan satu tender program Murabahah komoditi melibatkan RM2 bilion untuk tempoh tujuh hari dan satu tender repo berbalik RM855 juta selama 31 hari.Bank Negara turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Petang ini, bank pusat itu akan menawarkan tender semalaman konvensional bernilai sehingga RM43.3 bilion dan tender semalaman Murabahah berjumlah RM30.4 bilion.


Niaga hadapan MSM ditutup tinggi

KUALA LUMPUR, 15 Jun - Kontrak niaga hadapan minyak sawit mentah (MSM) di Bursa Malaysia Derivatives terus ditutup tinggi bagi hari ketiga berturut-turut susulan kenaikan harga di pasaran minyak kacang soya Lembaga Perdagangan Chicago (CBOT).Peniaga minyak sawit David Ng berkata ringgit yang lemah juga boleh meningkatkan permintaan terhadap minyak sawit dalam jangka masa pendek.Hari ini, unit tempatan susut ke paras 4.6235/6280 berbanding dolar AS daripada paras penutup 4.6195/6235 pada Rabu.

“Oleh itu, kami mengesan paras sokongan pada RM3,200 setan metrik dan paras rintangan pada RM3,650 setan metrik,” katanya kepada Bernama. Pada penutup dagangan, kontrak Jun 2023 meningkat RM41 kepada RM3,519 setan metrik, Julai 2023 naik RM67 kepada RM3,547 setan metrik, Ogos 2023 melonjak RM69 kepada RM3,521 setan metrik dan September 2023 menokok RM44 kepada RM3,508 setan metrik.Kontrak Oktober 2023 naik RM59 kepada RM3,508 setan metrik dan November 2023 meningkat RM62 kepada RM3,526 setan metrik.Jumlah dagangan susut kepada 54,212 lot daripada 73,971 lot pada Rabu manakala kepentingan terbuka turun kepada 249,868 kontrak daripada 269,216 sebelumnya.Harga MSM fizikal bagi Selatan Jun naik RM20 kepada RM3,550 setan metrik.- BERNAMA


PERODUA perkenal Axia E harga RM22,000

PETALING JAYA, 16 Jun - Perusahaan Otomobil Kedua Sdn Bhd (PERODUA) menyasarkan jualan sehingga 1,500 unit sebulan bagi model baharu Axia E bertransmisi manual pada harga RM22,000 (tanpa insurans).Model yang dilancarkan itu merupakan sebahagian daripada objektif asal kumpulan untuk menyediakan mobiliti yang mampu milik dan berkualiti untuk semua rakyat Malaysia.Presiden dan Ketua Pegawai Eksekutifnya, Datuk Seri Zainal Abidin Ahmad berkata varian itu adalah berdasarkan model Perodua Axia yang diperkenalkan pada 2017 dan ia diperakui dengan penarafan 4-bintang Asean NCAP oleh Institut Penyelidikan Keselamatan Jalan Raya Malaysia (MIROS).

"Kita memang sasarkan kepada pemilik motosikal untuk tukar dan menggunakan kereta. Berdasarkan perbincangan dengan institusi kewangan, kami mendapati hanya RM300 diperlukan untuk membayar kos sewa beli setiap bulan untuk memiliki Axia E."Ini adalah kos sama yang perlu dibayar untuk membeli motosikal baharu secara sewa beli," katanya selepas majlis memperkenalkan Axia E di sini, pada Khamis.Perodua Axia E didatangkan dengan dua beg udara, sistem peringatan tali pinggang keledar untuk pemandu dan jaminan selama lima tahun dengan tiga pilihan warna dtawarkan iaitu Ivory White, Glittering Silver serta warna baharu Granite Grey.Model itu telah mula dibuka untuk tempahan dan penghantaran dijangka akan dapat dilaksanakan dalam tempoh beberapa hari selepas tempahan.


Pasaran getah ditutup bercampur-campur

KUALA LUMPUR, 15 Jun- Pasaran getah tempatan ditutup bercampur-campur pada Khamis, menjejaki prestasi sama dicatatkan oleh pasaran hadapan komoditi itu di peringkat serantau.Seorang peniaga berkata sentimen di pasaran serantau itu adalah susulan daripada laporan mengenai tindakan bank pusat Amerika Syarikat (AS) menangguhkan kenaikan kadar faedahnya dan membayangkan kemungkinan kenaikan kadar itu berlaku sebanyak dua kali pada tahun ini.Bagaimanapun, beliau berkata penurunan seterusnya dapat dikekang oleh penurunan ringgit berbanding dolar AS ketika sentimen didorong oleh kemungkinan China menaikkan langkah rangsangannya untuk melonjakkan pemulihan ekonomi.Harga Lembaga Getah Malaysia (LGM) bagi Getah Mutu Malaysia 20 atau SMR 20 turun 5.5 sen kepada 608 sen sekilogram manakala lateks pukal menokok satu sen kepada 500 sen sekilogram.Pada pukul 5.00 petang, harga rujukan fizikal LGM bagi getah SMR 20 berada pada paras 613 sen sekilogram manakala leteks pukal pada 500 sen sekilogram.- BERNAMA


Bursa Malaysia diniaga rendah

KUALA LUMPUR, 15 Jun- Bursa Malaysia diniagakan rendah pada sesi awal dagangan pagi Khamis, mengambil petunjuk daripada prestasi semalaman Wall Street yang bercampur-campur selepas Rizab Persekutuan mengambil keputusan melangkau kenaikan kadarnya.Pada 9.10 pagi, FTSE Bursa Malaysia KLCI (FBM KLCI) turun 4.19 mata kepada 1,381.23 daripada 1,385.42 pada penutupan urus niaga semalam.Indeks utama itu dibuka pada paras 1,382.96, rendah 2.46 mata.Pergerakan harga di pasaran menyaksikan saham rugi mengatasi saham untung 192 berbalas 117, manakala 251 kaunter tidak berubah, 1,724 tidak diniagakan dan 13 yang lain digantung.Jumlah dagangan 273.80 juta unit bernilai RM96.41 juta.Menurut Naib Presiden Penyelidikan Ekuiti Rakuten Trade Sdn Bhd Thong Pak Leng berkata walaupun Fed menghentikan seketika kenaikan kadarnya tetapi ia juga memberi isyarat bahawa kenaikan kadar tambahan mungkin berlaku sekiranya perlu untuk mengawal harga.Beliau berkata sentimen turut terjejas oleh penyahsenaraian pemaju tanah besar China di tengah-tengah pasaran perumahan yang lemah."Namun begitu, percubaan AS baru-baru ini untuk meredakan ketegangan dengan China mungkin memberi harapan untuk menyuntik keyakinan kembali ke dalam sistem kewangan," katanya kepada Bernama.Thong berkata FBM KLCI ditutup tinggi semalam disebabkan aktiviti belian lewat melibatkan saham wajaran tinggi terpilih.“Hari ini, kami menjangkakan sentimen pasaran kekal berhati-hati ekoran ketidaktentuan serantau yang semakin meningkat selepas mengambil petunjuk daripada Wall Street."Justeru, kami berpendapat indeks akan kekal dalam julat 1,380-1,390 hari ini dan ketiadaan kenaikan kadar dapat merangsang minat belian di kaunter teknologi dalam jangka pendek," tambahnya.Dalam kalangan saham wajaran tinggi, Maybank menambah dua sen kepada RM8.62, Tenaga Nasional susut 10 sen menjadi RM9.10 dan Petronas Chemicals lemah lapan sen kepada RM6.32 manakala Public Bank dan CIMB, masing-masing tidak berubah pada RM3.82 dan RM4.99.Bagi saham aktif, Sarawak Consolidated dan Classita, kedua-duanya menokok setengah sen kepada 39 sen dan 11 sen, Ewein turun empat sen kepada 66.5 sen sementara Tanco dan KNM kekal pada 49.5 sen dan 7.5 sen.Di papan indeks, Indeks FBM Emas kerugian 29.90 mata pada 10,214.35, Indeks FBMT 100 susut 30.31 mata menjadi 9,908.85 dan Indeks FBM Emas Syariah berkurangan 45.45 mata untuk mencatatkan paras 10,571.82,Indeks FBM 70 menyusut 42.81 mata kepada 13,607.49 dan Indeks FBM ACE menguncup 25.06 mata kepada 5,173.94.Mengikut sektor, Indeks Tenaga turun 3.78 mata kepada 783.65 dan Indeks Produk dan Perkhidmatan Perindustrian lemah 0.95 mata kepada 159.12.Bagaimanapun, Indeks Perladangan meningkat 8.60 mata kepada 6,715.71 dan Indeks Perkhidmatan Kewangan peroleh 3.43 mata kepada 15,187.57.- BERNAMA


Kerajaan perhalusi kaedah terbaik rapatkan jurang ekonomi

BANDAR HILIR, 15 Jun - Kerajaan Persekutuan sedang memperhalusi kaedah bagi mengimbangi status ekonomi di Melaka dan Negeri Sembilan bagi merapatkan jurang kemiskinan di kedua negeri tersebut.Menteri Ekonomi, Rafizi Ramli berkata menerusi langkah itu peluang pekerjaan di kedua-dua negeri berkenaan juga dapat dipelbagaikan.Beliau berkata, pertumbuhan ekonomi yang pesat di Selangor dan Johor sedikit sebanyak memberi limpahan kepada Melaka dan Negeri Sembilan memandangkan struktur geografinya yang strategik.

"Keperluan kita untuk terus melabur dan memberi peruntukan yang sewajarnya, contohnya dlm sektor pelancongan, untuk melahirkan lebih ramai usahawan-usahawan pelancongan di Melaka kerana apabila pertumbuhan Johor, di lembah klang bertambah baik, limpahan itu akan sampai kepada Melaka dan Negeri Sembilan," kata Rafizi.Beliau berkata demikian kepada pemberita selepas menghadiri sesi libat urus Kajian Separuh Penggal Rancangan Malaysia ke-12 (RMK12) 2021-2025, di sini.Sementara itu, mengulas mengenai permintaan kerajaan Melaka berkaitan peruntukan di bawah Rolling Plan ke-4 Rancangan Malaysia ke-12 yang bernilai RM13.93 bilion, Rafizi menjelaskan permohonan tersebut kini berada dalam peringkat tapisan belanjawan."Sebagai pihak terakhir yang meluluskan permohonan tersebut, kita sentiasa memberi peluang kepada kerajaan negeri dan agensi untuk memohon dan ia akan diangkat secara rasmi melalui kementerian berkaitan," katanya.


Ringgit dibuka rendah berbanding dolar AS

KUALA LUMPUR, 15 Jun- Nilai ringgit dibuka rendah berbanding dolar AS hari ini berikutan permintaan yang lemah walaupun Rizab Persekutuan AS (Fed) mengekalkan kadar penanda arasnya pada 5.25 peratus semasa mesyuarat Jawatankuasa Pasaran Terbuka Persekutuan (FOMC) malam tadi.Pada 9.02 pagi, mata wang tempatan didagangkan pada 4.6210/6245 berbanding dolar AS daripada 4.6195/6235 pada penutup hari Rabu.Peniaga ActivTrades Dyogenes Rodrigues Diniz berkata dengan perbezaan kecil antara kadar faedah semasa Malaysia iaitu 3.0 peratus, dolar AS boleh kehilangan daya tarikannya dalam jangka pendek dan sederhana, justeru, membuka ruang untuk peningkatan nilai ringgit dalam beberapa bulan akan datang.Beliau berkata langkah terbaharu Fed juga menandakan perubahan penting dalam pendirian Fed, setelah menghabiskan 10 mesyuarat terakhir secara beransur-ansur menaikkan kadar faedah.“Dari sudut teknikal, sekiranya gandingan ringgit-dolar AS (kadar) berjaya menembusi di bawah 4.5980, ia boleh susut serendah 4.5250 dalam beberapa hari,” katanya kepada Bernama.Sementara itu, Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata walaupun Fed mengekalkan kadar penanda aras pada 5.25 peratus, ia bagaimanapun terus kekal cenderung untuk menaikkan kadar faedah dan berusaha menurunkan kadar inflasi kepada paras sasarannya iaitu 2.0 peratus.Sementara itu, ringgit diniagakan kebanyakannya rendah berbanding sekumpulan mata wang utama.Mata wang tempatan meningkat berbanding yen Jepun kepada 3.2899/2926 daripada 3.3015/3046 pada penutup Rabu tetapi susut berbanding pound Britain kepada 5.8497/8542 daripada 5.8423/8473 semalam dan turun berbanding euro kepada 5.0078/0116 daripada 4.9918/9962.Bagaimanapun, mata wang tempatan itu diniagakan kebanyakannya lebih tinggi berbanding mata wang Asean lain.Ringgit rendah sedikit berbanding rupiah Indonesia pada 309.9/310.3 berbanding 309.8/310.3 pada penutup semalam.Bagaimanapun, mata wang tempatan meningkat berbanding baht Thailand kepada 13.2864/3022 daripada 13.3192/3380 pada Rabu, menambah berbanding dolar Singapura kepada 3.4429/4460 daripada 3.4433/4465 semalam dan meningkat berbanding peso Filipina kepada 8.25/8.27 daripada 8.26/8.27.- BERNAMA


Ringgit ditutup rendah berbanding Dolar AS

KUALA LUMPUR, 14 Jun- Ringgit ditutup rendah berbanding dolar AS pada Rabu susulan kekurangan pemangkin. Pada 6 petang, unit tempatan ditutup pada 4.6195/6235 berbanding dolar AS daripada paras penutup 4.6115/6185 pada Selasa. Rakan pengurusan SPI Asset Management Stephen Innes berkata walaupun Jawatankuasa Pasaran Terbuka Persekutuan (FOMC) Amerika Syarikat (AS) dijangka menghentikan seketika kenaikan kadar faedah kemudiannya, terdapat kemungkinan besar ia bakal menandakan kenaikan kadar faedah pada Julai, yang mana memberi prospek positif kepada dolar AS. “Bagaimanapun perbincangan meluas berkaitan kelemahan ringgit tertumpu kepada perkaitan rapat dengan yuan, perbezaan kadar faedah yang besar dan aliran keluar pelaburan bersih. Bank Negara Malaysia (BNM) masih memantau dengan rapat inflasi kerana kadar sebenar kekal negatif dan kawalan harga boleh diselaraskan.“Ringgit dijangka terus lemah dalam tempoh terdekat ini berikutan data China yang kurang memberangsangkan dan BNM tidak dijangka menimbangkan penurunan kadar dalam kalangan bank pusat Asia,” katanya kepada Bernama.

Sementara itu, ketua ahli ekonomi Bank Muamalat Malaysia Bhd Mohd Afzanizam Abdul Rashid berkata petunjuk teknikal menunjukkan kemungkinan pembetulan dalam pergerakan dolar AS/ringgit tetapi setakat ini ia belum menjadi kenyataan. “Keputusan FOMC pada malam ini penting kerana Rizab Persekutuan AS juga akan mengumumkan unjuran data suku tahun terbaharunya yang akan membayangkan laluan masa depan kadar dana Fed,” katanya. Sementara itu, ringgit diniagakan kebanyakannya rendah berbanding kumpulan mata wang utama lain.Unit tempatan meningkat berbanding yen Jepun kepada 3.3015/3046 daripada 3.3043/3096 pada Selasa tetapi turun berbanding pound Britain kepada 5.8423/8473 daripada 5.7953/8041 dan jatuh berbanding euro kepada 4.9918/9962 daripada 4.9823/9898.Bagaimanapun, ringgit diniagakan bercampur-campur berbanding mata wang Asean lain.Ringgit tinggi berbanding rupiah Indonesia kepada 309.8/310.3 daripada 310.2/310.8 dan meningkat berbanding baht Thailand kepada 13.3192/3380 daripada paras 13.3442/3699 pada Selasa.Bagaimanapun, ia susut berbanding dolar Singapura kepada 3.4433/4465 daripada 3.4399/4454 dan jatuh berbanding peso Filipina kepada 8.26/8.27 daripada 8.24/8.26.- BERNAMA


Bursa Malaysia ditutup tinggi

KUALA LUMPUR, 14 Jun- Bursa Malaysia ditutup lebih tinggi pada hari Rabu dalam persekitaran prestasi pasaran serantau yang bercampur-campur menjelang keputusan kenaikan kadar faedah Amerika Syarikat (AS) malam ini.Pada 5 petang, FTSE Bursa Malaysia KLCI (FBM KLCI) meningkat 4.81 mata atau 0.35 peratus kepada 1,385.42 daripada paras penutup 1,3809.61 pada Selasa.Indeks utama dibuka tinggi naik 1.09 mata kepada 1,381.70 pagi ini dan bergerak antara paras 1,381.49 dan 1,386.79 sepanjang sesi dagangan. Suasana pasaran positif apabila kaunter untung mengatasi kaunter rugi sebanyak 444 berbanding 343, manakala 515 kaunter tidak berubah, 953 tidak diniagakan dan 13 yang lain digantung. Jumlah dagangan merosot kepada 2.86 bilion unit bernilai RM1.75 bilion berbanding 3.08 bilion unit bernilai RM1.97 bilion.Naib Presiden Penyelidikan Ekuiti Rakuten Trade Sdn Bhd Thong Pak Leng berkata pelabur menumpukan perhatian kepada mesyuarat Jawatankuasa Pasaran Terbuka Persekutuan (FOMC) AS, di mana mereka menjangkakan kenaikan kadar faedah berhenti selepas beberapa kenaikan sebelum ini.“Selain itu, sentimen pasaran dirangsang oleh ketegangan yang semakin reda antara AS dan China serta dasar kewangan yang menyokong dari bank pusat di China dan Jepun.“Kami mengekalkan pandangan optimistik kami dengan berhati-hati atas sebab-sebab yang dinyatakan. Kami menjangkakan FBM KLCI akan berada dalam aliran dalam julat 1,380 hingga 1,395 untuk baki minggu ini,” katanya kepada Bernama.

Dalam kalangan kaunter cergas, Maybank dan Petronas Chemicals masing-masing turun dua sen kepada RM8.60 and RM6.40, Public Bank melonjak satu sen kepada RM3.82, Tenaga Nasional naik enam sen kepada RM9.20, manakala CIMB tidak berubah pada RM4.99. Bagi kalangan kaunter cergas yang lain, Sarawak Consolidated menokok 1.5 sen kepada 38.5 sen, MyEG bertambah dua sen kepada 86 sen, Bahvest Resources melonjak 2.5 sen kepada 26.5 sen, manakala XOX dan Classita tidak berubah masing-masing pada 1.5 sen dan 10.5 sen.Di papan indeks, Indeks FBM Emas naik 47.25 mata kepada 10,244.25, Indeks FBMT 100 mengukuh 46.39 mata kepada 9,939.16 dan Indeks FBM Emas Shariah pada 79.66 mata kepada 10,617.27.Indeks FBM ACE menokok 52.47 mata kepada 5,199.00 dan Indeks FBM 70 meningkat 112.63 mata kepada 13,650.30.Mengikut sektor, Indeks Produk dan Perkhidmatan Perindustrian naik 1.32 mata kepada 160.07, Indeks Perladangan susut 11.13 mata kepada 6,707.11, Indeks Perkhidmatan Kewangan jatuh 15.25 mata kepada 15,184.14, manakala Indeks Tenaga naik 6.77 mata kepada 787.43.Jumlah dagangan Pasaran Utama berkurangan kepada 1.83 bilion unit bernilai RM1.51 bilion daripada 1.95 bilion unit bernilai RM1.68 bilion semalam.Jumlah dagangan waran menguncup kepada 279.54 juta unit bernilai RM44.73 juta berbanding 377.22 juta unit bernilai RM56.52 juta sebelumnya.Jumlah dagangan Pasaran ACE merosot kepada 746.61 juta saham bernilai RM201.37 juta daripada 750.12 juta saham bernilai RM227.64 juta.Kaunter produk dan perkhidmatan pengguna menyumbang 313.19 juta saham yang diniagakan di Pasaran Utama, produk dan perkhidmatan perindustrian (627.58 juta); pembinaan (68.83 juta); teknologi (283.48 juta); SPAC (sifar); perkhidmatan kewangan (60.68 juta); hartanah (163.60 juta); perladangan (33.01 juta); REITs (7.13 juta), dana tertutup (128,000); tenaga (84.24 juta); penjagaan kesihatan (38.63 juta); telekomunikasi dan media (39.87 juta); pengangkutan dan logistik (69.80 juta); dan utiliti (43.33 juta).- BERNAMA


Perkenal dasar lebih komprehensif, bangun ekosistem syarikat pemula - Rafizi

(Rafizi pada acara sembang santai bersama Malaysia Venture Capital Management Bhd, MAVCAP)

KUALA LUMPUR, 14 Jun- Dasar lebih komprehensif akan diperkenal bagi pembangunan ekosistem syarikat pemula di negara ini.Menteri Ekonomi, Rafizi Ramli berkata pengenalan dasar itu akan menjadikan Malaysia hab digital yang berdaya saing dengan negara serantau.Ketika ini, pihaknya sedang bekerjasama dengan tiga kementerian lain yang terlibat dalam ekosistem ekonomi digital.Ia membabitkan Kementerian Sains, Teknologi dan Inovasi; Kementerian Komunikasi dan Digital serta Kementerian Pelaburan, Perdagangan dan Industri."Kebanyakkan perkara yang kita perlu lakukan dari segi sumber, pentadbiran dan perundangan membabitkan tiga kementerian ini. "Kita akan lebih fokus untuk berkerjasama dengan ketiga-tiga ini dulu kerana mereka ini bertanggungjawab dalam pembangunan ekosistem digital," katanya.

Beliau berkara demikian pada acara sembang santai bersama Malaysia Venture Capital Management Bhd (MAVCAP), di sini pada Selasa.Tambahnya, gambaran lebih jelas mengenai hala tuju syarikat pemula dan keseluruhan ekosistem digital, akan dapat dilihat menjelang Ogos.


Bursa Malaysia dibuka tinggi dalam dagangan awal

KUALA LUMPUR, 14 Jun - Bursa Malaysia dibuka positif pada Rabu mengambil isyarat daripada aliran meningkat semalaman di Wall Street selepas data inflasi Amerika Syarikat (AS) adalah seperti yang dijangkakan.Pada 9.10 pagi, FTSE Bursa Malaysia KLCI (FBM KLCI) meningkat 2.54 mata kepada 1,383.15 daripada 1,380.61 sewaktu ditutup semalam.Indeks utama itu dibuka kukuh 1.09 mata kepada 1,381.70.Pasaran lebih luas adalah positif dengan kaunter untung mengatasi kaunter rugi sebanyak 209 kepada 137, manakala 229 kaunter tidak berubah, 1,680 tidak diniagakan dan 12 lain digantung dagangan.Jumlah dagangan sebanyak 212.87 juta unit bernilai RM98.59 juta.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata data inflasi AS adalah seperti yang dijangkakan, justeru, melahirkan harapan bahawa Rizab Persekutuan AS mungkin menghentikan seketika kenaikan kadarnya lewat hari ini.

“Kami berpendapat FBM KLCI akan meningkat dan bergerak dalam jajaran 1,380-1,390 hari ini mengambil isyarat daripada prestasi optimis di Wall Street.“Kami yakin minat belian mungkin berlaku dalam saham-saham teknologi, namun aktiviti pengambilan untung mungkin ada berikutan peningkatan yang mendadak sejak akhir Mei,” katanya kepada Bernama.Bagi saham wajaran tinggi, Maybank dan Public Bank masing-masing menokok satu sen kepada RM8.63 dan RM3.82, Tenaga Nasional meningkat tiga sen kepada RM9.17, dan Petronas Chemicals menambah empat sen kepada RM6.46, manakala CIMB tidak berubah pada RM4.99. Bagi saham aktif, Classita dan Sarawak Consolidated masing-masing menokok satu sen kepada 11.5 sen dan 38.0 sen, XOX naik setengah sen kepada dua sen dan Agmo meningkat lapan sen kepada 62 sen, manakala Kumpulan Jetson turun 1.5 sen kepada 31.5 sen. Di papan indeks, Indeks FBM Emas mengukuh 23.18 mata kepada 10,220.18, Indeks FBMT 100 menokok 22.40 mata kepada 9,915.17, Indeks FBM Emas Syariah naik 36.10 mata kepada 10,573.71, Indeks FBM 70 meningkat 47.85 mata kepada 13,585.52 dan Indeks FBM ACE menambah 11.77 mata kepada 5,158.30.Mengikut sektor, Indeks Perkhidmatan Kewangan naik 15.33 mata kepada 15,214.72, Indeks Tenaga meningkat 3.20 mata kepada 783.86 dan Indeks Produk dan Perkhidmatan Perindustrian menokok 0.65 mata kepada 159.40.Bagaimanapun, Indeks Perladangan rendah 11.96 mata kepada 6,706.28.-BERNAMA


Wujudkan ekosistem yang mampu tarik, sokong pelabur tepat - Zafrul

KUALA LUMPUR, 14 Jun- Menarik pelaburan berkualiti dan menghasilkan produk eksport yang mendapat permintaan, penting dalam menangani risiko pertumbuhan perdagangan.Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata Malaysia juga harus mewujudkan ekosistem yang mampu menarik dan menyokong pelaburan tepat.Jelas beliau, ini akan menggalakkan pembangunan industri, terutama bagi produk yang lebih kompleks, seterusnya menyumbang kepada pendapatan eksport lebih tinggi."Hanya selepas itu kita dapat mewujudkan kitaran antara tiga elemen utama ekonomi dan mengakui bahawa kita adalah pro-industri, pro-pelaburan dan pro-perdagangan. "Selepas itulah baru kita dapat wujudkan pekerjaan berkemahiran dan bergaji tinggi untuk perusahaan kecil dan sederhana serta rakyat," katanya.

(Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz)

Beliau berucap pada majlis pelancaran Platform Perdagangan Digital MATRADE (MDTP), di sini pada Selasa.Tambahnya, ekonomi sesebuah negara dan kompleksiti produk industri turut menjadi indikator kepada prospek pertumbuhan masa depan.


(Fahmi ketika ditemu bual di London)

LONDON, 13 Jun- Komitmen pelaburan RM8.3 bilion berjaya diraih Perbadanan Ekonomi Digital Malaysia (MDEC) menerusi misi pelaburan di Minggu Teknologi London yang diketuai Menteri Komunikasi dan Digital, Fahmi Fadzil..Kejayaan diperoleh hasil pemeteraian perjanjian persefahaman dan komitmen pelaburan beberapa syarikat antarabangsa.MDEC menandatangani perjanjian persefahaman (MoU) dengan International Data Center Authority.Agensi itu turut melakukan pertukaran kerjasama dengan Commonwealth Enterprise and Investment Council dan UK-ASEAN Business Council.Selain itu Fahmi juga menyaksikan pemeteraian MoU antara Sunway Group dengan Wippd.

Sembilan syarikat United Kingdom pula mengumumkan komitmen pelaburan.Entiti terlibat ialah Access Group, Dataswyft, TPP, Activpayroll, Ekco, Yondr Group, GBG, Hamilton Barnes dan MMOB."Ini merupakan perkembangan positif, menunjukkan pelabur lihat Malaysia sebagai destinasi bukan hanya selamat tapi merupakan destiasi pilihan. "Jumlah pekerjaan nilai tinggi, berjumlah 1,800 pekerjaan. Lebih 1,800 pekerjaan akan dicipta. Insya-Allah," kata Fahmi kepada media di sini.

(Komitmen pelaburan RM8.3 bilion diraih di Minggu Teknologi London)

Sesi dialog meja bulat turut berlangsung melibatkan tokoh dan eksekutif perniagaan antarabangsa.Perbincangan berkisar mengenai usaha menarik pelaburan dalam menjadikan Malaysia Harimau Digital Asia.Kejayaan ini mencerminkan keyakinan pelabur terhadap rangka kerja kukuh dalam bidang ekonomi digital.Ini juga membuktikan inisiatif strategik Malaysia Digital berada di landasan tepat dalam memastikan sektor berkaitan mampu memberi impak besar kepada pertumbuhan ekonomi negara.

(Laporan Yunus Mohd Nor di London)


Akta Akauntan 1967 bakal dipinda

(Datuk Seri Ahmad Maslan ketika berucap pada Majlis Persidangan Akauntan Antarabangsa di Pusat Konvensyen Kuala Lumpur hari ini)

KUALA LUMPUR, 13 Jun- Akta Akauntan 1967 akan dipinda bagi meningkatkan kawal selia bidang perakaunan negara.

Timbalan Menteri Kewangan 1, Datuk Seri Ahmad Maslan berkata ketika ini pindaan akta berkenaan dalam proses perbincangan dan dijangka mula dibentangkan di Parlimen, awal tahun depan.

Institut Akauntan Malaysia (MIA) terlibat secara aktif dengan pihak kementerian mengenai pemansuhan serta pengoperasian akta baharu.

"Saya juga telah menyatakan bahawa Akta Akauntan 1967 sedang dalam proses pindaan, telah dibuat kajian dan telah dibuat pelbagai perbincangan...sekarang ini di peringkat peguam negara.

"Dan kita berharap akta itu akan dapat mengubahsuai dan juga memajukan lagi profesion perakaunan dan akauntan untuk masa depan yang lebih sesuai dengan masa kini," katanya.

Beliau berkata demikian dalam sidang media selepas merasmikan Persidangan Akauntan Antarabangsa di Pusat Konvensyen Kuala Lumpur, KLCC, di sini hari ini.

Tambahnya, penambahbaikan akta itu juga sejajar dengan hala tuju baharu negara terutama aspek berkaitan Alam Sekitar, Sosial dan Tadbir Urus, ESG.


Niaga hadapan MSM ditutup tinggi hari ini

KUALA LUMPUR, 13 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup tinggi hari ini disebabkan sentimen positif susulan laporan berita mengenai pengurangan kadar faedah oleh bank pusat China iaitu People's Bank of China (PBOC).Menurut laporan itu PBOC telah menurunkan kadar pinjaman jangka pendek buat kali pertama dalam tempoh 10 bulan hari ini, ia akan merangsang ekonomi kedua terbesar di dunia.Peniaga minyak sawit David Ng berkata berita itu mendorong peningkatan di pasaran yang lebih luas hari ini."Sentimen ekonomi yang lebih kukuh dijangka akan menyokong permintaan MSM dalam tempoh terdekat," katanya.Pada penutup dagangan, kontrak Jun 2023 dan Julai 2023 masing-masing bertambah RM59 kepada RM3,441 setan metrik dan RM3,447 satu tan metrik manakala Ogos 2023 melonjak RM67 kepada RM3,416 setan metrik dan September 2023 naik RM65 kepada RM3,415 satu tan metrik.October 2023 dan November 2023 masing-masing meningkat RM62 kepada RM3,426 setan metrik dan RM3,447 satu tan metrik.Jumlah dagangan naik kepada 60,203 lot daripada 45,534 lot ketika ditutup pada Isnin manakala kepentingan terbuka melonjak kepada 258,370 kontrak daripada 243,370 sebelumnya.Harga MSM fizikal bagi Selatan Jun meningkat sebanyak RM50 kepada RM3,480 setan metrik. -BERNAMA


Perkukuh ekosistem EV, perbanyak stesen pengecas

CYBERJAYA, 13 Jun- Ekosistem kenderaan elektrik (EV) Malaysia akan terus diperkukuh, terutamanya dengan memperbanyakkan stesen pengecas.Menteri Sains, Teknologi dan Inovasi, Chang Lih Kang berkata ketika ini hanya terdapat 1,000 stesen pengecas EV di seluruh negara, berbanding sasaran 10,000 stesen yang perlu dicapai menjelang 2025."Apabila saya kata ekosistem belum lengkap, manufacturer mereka tak cukup keyakinan untuk masuk...kita nak galakkan penggunaan EV, maka kita perlu lengkapkan ekosistem. "Salah satu usaha adalah untuk memperbanyakkan stesen pengecas," katanya.

(Menteri Sains, Teknologi dan Inovasi, Chang Lih Kang)

Beliau berkata demikian selepas menyaksikan pertukaran memorandum persefahaman antara Alibaba Cloud dan Agmo Holdings Bhd, di sini hari ini.Kerjasama antara kedua-dua platform teknologi digital akan memudahkan pengguna EV mengenal pasti stesen pengecasan dan kuasa pengecasan bersesuaian, menerusi aplikasi Agmo EV Superapp.Dalam pada itu, Lih Kang berkata kementeriannya juga sedang giat melaksanakan pelbagai program bagi membangunkan industri EV tempatan, antaranya menerusi kerjasama dengan Kementerian Pelaburan, Perdagangan dan Industri dan Tenaga Nasional Berhad (TNB).


KUALA LUMPUR, 13 Jun- Ringgit ditutup tinggi sedikit berbanding dolar AS pada Selasa menjelang pengumuman indeks harga pengguna Amerika Syarikat (AS) untuk Mei lewat hari ini.Pada 6.00 petang, mata wang tempatan itu ditutup pada 4.6115/6185 berbanding dolar AS 4.6175/6220 ketika ditutup pada Isnin.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Jawatankuasa Pasaran Terbuka Persekutuan AS berkemungkinan mengekalkan Kadar Dana Fed (Rizab Persekutuan AS) semasa mesyuarat pada 13-14 Jun.“Tetapi persoalan yang lebih penting ialah sama ada ia akan meneruskan kempen kenaikan kadar semula pada Julai dan seterusnya. Sehubungan itu, ringgit dijangka akan berada pada jajaran julat yang kecil dalam tempoh terdekat sehingga lebih banyak penjelasan mengenai jangkaan terhadap kadar faedah di AS,” katanya kepada Bernama.Sementara itu, ringgit diniagakan kebanyakannya lebih tinggi berbanding kumpulan mata wang utama.Ia meningkat berbanding pound Britain kepada 5.7953/8041 daripada 5.8157/8214 ketika ditutup pada Isnin dan naik berbanding yen Jepun kepada 3.3043/3096 daripada 3.3162/3197, tetapi jatuh berbanding euro kepada 4.9823/9898 daripada 4.9804/9853 sebelumnya.Bagaimanapun, mata wang tempatan itu diniagakan bercampur-campur berbanding mata wang Asean yang lain.Ringgit meningkat berbanding dolar Singapura kepada 3.4399/4454 daripada 3.4408/4444 pada Isnin dan lebih tinggi sedikit berbanding rupiah Indonesia pada 310.2/310.8 berbanding 310.6/311.0 semalam.Mata wang tempatan itu, bagaimanapun, turun berbanding baht Thailand kepada 13.3442/3699 daripada 13.3400/3599 sebelum ini dan susut berbanding peso Filipina kepada 8.24/8.26 daripada 8.23/8.25. -BERNAMA

(Ringgit ditutup tinggi sedikit berbanding dolar AS)


KUALA LUMPUR, 13 Jun- Pasaran getah tempatan mengakhiri dagangan Selasa dengan lebih tinggi, didorong oleh kenaikan harga minyak mentah dan penurunan ringgit berbanding dolar Amerika Syarikat (AS).Seorang peniaga berkata pasaran hadapan Jepun turut meningkat hari ini selepas susut selama tiga sesi berturut-turut, dipacu oleh jangkaan bahawa penurunan kadar faedah China akan merangsang ekonomi kedua terbesar dunia itu.Laporan media menyatakan bank pusat China telah menurunkan kadar pinjaman jangka pendek yang juga tindakan pertama kali dalam tempoh 10 bulan dalam usaha meningkatkan semula keyakinan terhadap pasaran dan merangsang pemulihan ekonomi pascapandemik yang suram di negara berkenaan.Bagaimanapun, peniaga itu berkata kenaikan seterusnya telah dikekang oleh petunjuk bercampur-campur daripada pasaran niaga hadapan serantau.“Penggiat pasaran mengikuti rapat data inflasi AS yang akan diumumkan lewat hari ini apabila Rizab Persekutuan AS (Fed) memulakan mesyuarat dua harinya,” katanya.Di peringkat tempatan, harga Lembaga Getah Malaysia (LGM) bagi Getah Mutu Malaysia 20 atau SMR 20 naik 3.5 sen kepada 605 sen sekilogram manakala lateks pukal meningkat setengah sen kepada 498.5 sen sekilogram.Pada 5.00 petang, harga rujukan LGM bagi getah fizikal SMR 20 berada pada 603.5 sen sekilogram manakala lateks pukal 498.5 sen sekilogram. -BERNAMA

(Harga minyak, prestasi ringgit pacu pasaran getah ditutup tinggi)


KLANG, 13 Jun- Kemasukan pelabur ke Malaysia boleh ditingkatkan dengan memantapkan lagi aktiviti perkapalan, kata pengasas syarikat Maritime Network Sdn Bhd, Datuk Seri R. Jeyenderen.Katanya kedudukan Malaysia sebagai negara maritim yang strategik juga menjadi pemangkin kepada perkembangan industri perdagangan dan memberikan impak kepada kepesatan besar industri dan infrastruktur perkapalan.Sekiranya penambahbaikan dari aspek polisi berkaitan operasi perkapalan terus dilaksanakan, Malaysia mampu menjadi kuasa besar dalam industri tersebut.Beliau berpendapa, terdapat keperluan industri perkapalan beroperasi 24 jam sehari dan tujuh hari seminggu kerana ia boleh menjana pendapatan negara."Bila pelabur asing datang melabur, sudah pastinya mereka akan lihat kepada kemudahan yang disediakan oleh negara."Sekiranya aktiviti perkapalan beroperasi 24 jam, sudah pasti lebih banyak kapal perdagangan akan memasuki perairan negara. Ia juga membantu syarikat-syarikat perkapalan dalam negara untuk menjana pendapatan," kata Jeyenderen kepada media di sini. Beliau yang berpengalaman lebih 28 tahun dalam perniagaan operasi kontena dan perkapalan juga berkata usaha meningkatkan kredibiliti industri perkapalan negara, kelangsungan industri perairan dan perkapalan perlu diselaraskan.Sekiranya perkara tersebut diambil kira oleh kerajaan, industri perkapalan boleh membuka lebih banyak peluang penjanaan ekonomi negara.

(Jeyenderen berkata Malaysia berpotensi jadi kuasa besar industri perkapalan)


Academy in Industry sasar penyertaan 200 syarikat, latih 20,000 lepasan SPM

PUTRAJAYA, 12 Jun- 200 syarikat disasar terlibat dalam program Academy in Industry (Ail) sehingga hujung tahun ini, bagi melatih 20,000 pelajar lepasan sekolah untuk menjadi pekerja berkemahiran.Menteri Ekonomi, Rafizi Ramli berkata pelajar lepas Sijil Pelajaran Malaysia (SPM) akan dilatih syarikat terlibat selama 18 bulan dan mereka akan mendapat Sijil Kemahiran Malaysia (SKM) Tahap 1, selepas tamat tempoh latihan.Buat permulaan, 10 syarikat bersedia untuk menyertai program perintis yang dijadual bermula dua minggu lagi."Kaedah ini lebih menarik buat masa ini kepada anak-anak muda lepasan sekolah kerana daripada mereka pergi ke institusi, kemudian belajar dua tiga tahun baru nak menyertai sektor pekerjaan. "Mereka boleh masuk terus ke sektor pekerjaan, terus belajar dan akan dapat sijil, itu sebenarnya lebih sesuai dengan cita rasa generasi masa sekarang," katanya.

Beliau berkata demikian pada majlis pelancaran Ail, di sini hari ini.


Niaga hadapan MSM ditutup rendah

KUALA LUMPUR, 12 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup rendah hari ini berikutan simpanan stok yang lebih tinggi di negara ini.Terdahulu hari ini, Lembaga Minyak Sawit Malaysia (MPOB) melaporkan stok minyak sawit meningkat 12.6 peratus kepada 1.69 juta tan metrik pada Mei 2023 daripada 1.50 juta tan metrik pada bulan sebelumnya.Dalam laporan terkini prestasi industri, MPOB berkata inventori MSM meningkat sebanyak 10.7 peratus kepada 921,800 tan metrik bulan lepas daripada 832,966 tan metrik pada April dan pengeluaran MSM naik sebanyak 26.8 peratus kepada 1.52 juta tan metrik pada Mei daripada 1.20 juta tan metrik. Peniaga minyak sawit David Ng berkata trend pengeluaran yang meningkat telah menjejaskan harga MSM dalam tempoh jangka terdekat."Kami menjangka pasaran diniagakan antara paras RM3,100 dan RM3,500 setan metrik," katanya kepada Bernama.

Pada penutup dagangan, kontrak Jun 2023 turun RM96 kepada RM3,382 setan metrik, Julai 2023 berkurangan RM20 kepada RM3,388 setan metrik, Ogos 2023 susut RM18 kepada RM3,349 setan metrik dan September 2023 jatuh RM19 kepada RM3,347 setan metrik.Kontrak Oktober 2023 susut RM15 kepada RM3,364 setan metrik dan November 2023 jatuh RM8 kepada RM3,385 setan metrik.Jumlah dagangan turun kepada 45,534 lot daripada 65,064 lot pada paras penutup Jumaat minggu lepas manakala kepentingan terbuka jatuh kepada 243,370 kontrak daripada 265,572 sebelumnya.Harga MSM fizikal bagi Selatan Jun turun sebanyak RM20 kepada RM3,430 setan metrik.-BERNAMA


LTAT muktamadkan pengambilalihan Boustead Holdings

KUALA LUMPUR, 12 Jun- Lembaga Tabung Angkatan Tentera (LTAT) mengumumkan kejayaan pengambilalihan Boustead Holdings Berhad (BHB) pada tarikh tutup tawaran hari ini.LTAT menerusi kenyataan memaklumkan, pegangan saham LTAT dalam BHB kini berjumlah 97.63 peratus, yang membenarkan BHB dinyahsenaraikan dan menggunakan peruntukan Pengambilalihan Wajib bagi baki saham, sekali gus menjadikannya anak syarikat milik penuh LTAT.Selaras dengan itu, BHB akan mengambil langkah-langkah yang diperlukan untuk mengemukakan permohonan kepada Bursa Securities bagi mengeluarkan status penyenaraiannya daripada Senarai Rasmi Bursa Securities. Ketua Eksekutif LTAT, Datuk Nazim Rahman berkata penswastaan BHB menandakan titik permulaan baharu dan melambangkan detik bersejarah bagi LTAT.Tindakan korporat itu merupakan batu asas kepada perjalanan transformasi LTAT yang amat penting untuk kejayaan pelan pengimbangan semula portfolio yang ditunjangi oleh Rangka Kerja Perumpukan Strategik (SAA).Dengan kejayaan ini, nilai komersil BHB akan dibuka dan menyerlahkan potensi sepenuhnya bagi meningkatkan Aset Di Bawah Pengurusan yang akhirnya memberikan pulangan yang mampan kepada pencarum.

(LTAT mengumumkan kejayaan pengambilalihan BHB pada tarikh tutup tawaran hari ini)


Ringgit teruskan momentum lemah berbanding dolar AS

KUALA LUMPUR, 12 Jun- Ringgit meneruskan momentum lemah menjelang akhir dagangan hari ini untuk ditutup rendah berbanding dolar Amerika Syarikat (AS).Seorang penganalisis berkata momentum lemah itu berlaku berikutan pelabur mengalihkan tumpuan kepada tiga mesyuarat bank pusat utama pada minggu ini.Pada 6 petang, mata wang tempatan ditutup pada 4.6175/6220 berbanding dolar AS daripada 4.6115/6160 sewaktu ditutup pada Jumaat.Rakan Pengurusan SPI Asset Management Stephen Innes berkata ringgit bergelut untuk tidak selari daripada kelemahan yuan menjelang data aktiviti China yang akan dikeluarkan pada Jumaat."Di luar rantau ini, fokus pada minggu ini adalah kepada tiga bank pusat utama, Rizab Persekutuan (Fed) AS, Bank Pusat Eropah (ECB) dan Bank of Japan."Walaupun prospek kenaikan kadar ECB adalah negatif terhadap ringgit berbanding mata wang Eropah lain, semua tukaran asing Asia tertumpu kepada Fed yang dijangka dengan pendirian cenderung untuk menaikkan kadar faedah dan menandakan kenaikan kadar pada Julai, yang masih menjejaskan ringgit daripada perspektif perbezaan kadar faedah," katanya kepada Bernama.Bagaimanapun, pelabur ringgit masih bimbang dengan ekonomi China."Sehubungan itu, sekiranya data aktiviti China pada minggu ini adalah tidak memberangsangkan, keadaan ini boleh menyebabkan People’s Bank of China untuk melemahkan mata wang itu menerusi penurunan kadar dan ringgit kemudiannya akan merosot."Sekiranya pihak Fed masih berpendirian untuk menaikkan kadar faedah, satu lagi kenaikan daripada ECB, dan kemungkinan penurunan kadar dari China boleh memberikan kesan negatif di peringkat tempatan dalam jangka pendek,” kata Innes.

Sementara itu, ringgit diniagakan lebih rendah berbanding sekumpulan mata wang utama.Ringgit merosot berbanding pound Britain kepada 5.8157/8214 daripada 5.7819/7875 sewaktu ditutup pada Jumaat, rendah berbanding euro kepada 4.9804/9853 daripada 4.9611/9659 dan yen Jepun iaitu 3.3162/3197 daripada 3.3022/3059 sebelum ini.Bagaimanapun, mata wang tempatan diniagakan bercampur-campur berbanding mata wang Asean lain. Ringgit susut berbanding dolar Singapura kepada 3.4408/4444 daripada 3.4294/4330 pada Jumaat, menyusut berbanding baht Thailand kepada 13.3400/3599 daripada 13.3196/3376, hampir tidak berubah berbanding rupiah Indonesia kepada 310.6/311.0 daripada 310.6/311.2 dan berada pada 8.23/8.25 berbanding peso Filipina daripada 8.23/8.24.-BERNAMA


Pasaran getah Malaysia ditutup rendah

KUALA LUMPUR, 12 Jun- Pasaran getah Malaysia ditutup lebih rendah pada Isnin, seiring dengan prestasi aliran penurunan dalam pasaran hadapan getah serantau.Seorang peniaga berkata pasaran Jepun mencecah paras terendah dalam tempoh dua minggu hari ini, menjejaki kelemahan pasaran Shanghai selain dijejaskan lagi dengan penyusutan harga minyak mentah.

Beliau berkata, pasaran turut memberi reaksi negatif menjelang mesyuarat bank-bank pusat yang menjangkakan kenaikan kadar faedah seterusnya berserta penurunan harga minyak mentah.Peniaga berkata mesyuarat dasar Rizab Persekutuan Amerika Syarikat (Fed), Bank Pusat Eropah (ECB) dan Bank of Japan (BOJ) dijangka menetapkan sentimen bagi dagangan minggu ini ketika pasaran terus mencari petunjuk baharu daripada penggubal dasar mengenai hala tuju kadar faedah.Bagaimanapun, beliau berkata, kerugian seterusnya telah dikekang oleh kelemahan ringgit berbanding dolar Amerika Syarikat dan ketika bank-bank China mengurangkan kadar faedah bagi meredakan tekanan ekonomi."Kalangan penggiat pasaran juga dijangka memantau data inflasi Amerika Syarikat yang akan turut mempengaruhi haluan dasar monetari pihak Fed," katanya.Harga Lembaga Getah Malaysia (LGM) bagi Getah Mutu Malaysia atau SMR 20 turun 8.5 sen kepada 602 sen sekilogram manakala lateks pukal turun 2.5 sen kepada 498.5 sen sekilogram.Pada 5 petang, harga rujukan getah fizikal oleh LGM bagi SMR 20 berada pada 601.5 sen sekilogram manakala lateks pukal pada 498 sen sekilogram.-BERNAMA


Program GEFP EXIM Bank, sedia dana RM500 juta kepada PKS

KUALA LUMPUR, 12 Jun- Program pembiayaan Go-Export Financing (GEFP) EXIM Bank, menyediakan dana berjumlah RM500 juta kepada perusahaan kecil dan sederhana (PKS) tempatan.Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata GEFP akan menjadi pemangkin dalam pembangunan eksport, teknologi hijau dan ekosistem rantaian bekalan.Pelanggan perniagaan yang berminat, boleh mendapatkan pembiayaan hingga RM10 juta, tertakluk kepada kriteria ditetapkan.Beliau menyatakan demikian pada sidang media pelancaran GEFP, di sini hari ini.Menurut Tengku Zafrul, EXIM Go-SMExport dan Go Export ACE terbuka kepada semua sektor, khususnya elektrik dan elektronik, digital ekonomi, farmaseutikal, aeroangkasa dan bahan kimia, selaras Aspirasi Pelaburan Negara dan Dasar Pelaburan Baharu.Manakala EXIM Go-Export Green Technology pula bersifat komprehensif bagi membantu pengeksport melabur dalam sektor strategik seperti automasi, teknologi digital, teknologi hijau dan bioteknologi.

(Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz)


(Indeks utama itu dibuka 1.53 mata lebih kukuh kepada 1,377.61/Foto file)

KUALA LUMPUR, 12 Jun- Bursa Malaysia mengakhiri sesi dagangan pagi dengan prestasi baik pada Isnin, menjejaki prestasi kukuh Wall Street pada Jumaat lepas, susulan pelabur kekal berhati-hati menjelang mesyuarat Jawatankuasa Pasaran Terbuka Rizab Persekutuan (FOMC) Amerika Syarikat (AS) minggu ini.Pada 12.30 tengah hari, FTSE Bursa Malaysia KLCI (FBM KLCI) meningkat 13.19 mata kepada 1,389.27 daripada 1,376.08 ketika ditutup pada Jumaat lepas.Indeks utama itu dibuka 1.53 mata lebih kukuh kepada 1,377.61.Keseluruhan pasaran adalah positif apabila kaunter untung mengatasi kaunter rugi sebanyak 386 berbanding 340, manakala 405 kaunter tidak berubah, 1,113 kaunter tidak diniagakan dan 12 yang lain digantung.Jumlah dagangan sebanyak 1.64 bilion unit bernilai RM812.87 juta.Kesemua 30 konstituen FBM KLCI mencatatkan dagangan lebih tinggi kecuali Nestle, Petronas Gas dan Axiata.Nestle merosot 10 sen kepada RM131.90, Petronas Gas susut enam sen kepada RM16.56 dan Axiata turun empat sen kepada RM2.74.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata Wall Street terus memetakan kenaikan positif memandangkan pelabur menunggu data inflasi terbaru dan pengumuman berhubung dasar terkini Rizab Persekutuan AS (Fed).“FBM KLCI berada dalam keadaan positif disokong oleh pembelian secara menyeluruh.“Justeru, indeks penanda aras berakhir pada paras tinggi susulan sentimen kekal berhati-hati,” katanya.

(Bursa Malaysia positif semasa akhir sesi dagangan pagi)

Beliau berkata indeks itu dijangka mengekalkan julat dagangan kecil pada 1,375 hingga 1,385 dengan pendirian dagangan jangka pendek yang jelas.Antara saham berwajaran tinggi, Maybank naik dua sen kepada RM8.64, Public Bank naik empat sen kepada RM3.86, Tenaga Nasional dan CIMB masing-masing meningkat tujuh sen kepada RM5.02 dan RM6.64 manakala Petronas Chemicals melonjak 24 sen kepada RM6.64.Bagi kaunter aktif, XOX tidak berubah pada 1.5 sen, Classita naik setengah sen pada 13.0 sen, Malaysia Building Society meningkat 2.5 sen kepada 65.5 sen, Bumi Armada turun 2.5 sen kepada 45 sen dan Tanco susut setengah sen kepada 49 sen.Di papan indeks, Indeks FBM Emas meningkat 80.68 mata kepada 10,232.66, Indeks FBMT 100 menambah 81.48 mata kepada 9,931.35, Indeks FBM Emas Syariah menokok 91.17 mata kepada 10,573.23, Indeks FBM ACE kurang 0.92 mata kepada 5,049.91 manakala Indeks FBM 70 naik 57.91 mata kepada 13,493.74.Mengikut sektor, Indeks Perladangan menambah 77.17 mata kepada 6,763.81, Indeks Tenaga kurang 4.45 mata kepada 786.85, Indeks Perkhidmatan Kewangan melonjak 104.20 mata kepada 15,244.16 serta Indeks Produk dan Perkhidmatan Perindustrian naik 1.80 mata kepada 159.71. -BERNAMA


KUALA LUMPUR, 12 Jun- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives kekal meningkat pada sesi dagangan tengah hari, seiring dengan prestasi pasaran tunai.Pada rehat tengah hari, kontrak Jun 2023 dan Julai 2023 masing-masing menokok 11.5 mata kepada 1,389.0; September 2023 meraih 10.5 mata kepada 1,376.5 manakala Disember 2023 menambah 5.0 mata kepada 1,371.0. Jumlah dagangan sebanyak 2,591 lot manakala kepentingan terbuka berjumlah 40,974 kontrak.Pada 12.30 tengah hari, Indeks FBM KLCI naik hampir satu peratus atau 13.19 mata kepada 1,389.27 daripada 1,376.08 pada akhir dagangan Jumaat lepas. -BERNAMA

(Niaga hadapan FBM KLCI meningkat pada tengah hari)


KUALA LUMPUR, 12 Jun- Bursa Malaysia dibuka tinggi pada Isnin, mengambil petunjuk prestasi positif yang dicatatkan Wall Street pada Jumaat lepas, dalam keadaan sentimen berhati-hati menjelang mesyuarat Jawatankuasa Pasaran Terbuka Rizab Persekutuan (FOMC) Amerika Syarikat (AS) minggu ini.Pada 9.10 pagi, FTSE Bursa Malaysia KLCI (FBM KLCI) meningkat 5.31 mata kepada 1,381.39 daripada 1,376.08 ketika ditutup pada Jumaat.Indeks utama itu dibuka 1.53 mata lebih kukuh kepada 1,377.61.Keseluruhan pasaran adalah positif dengan kaunter untung mengatasi kaunter rugi sebanyak 164 berbanding 154, manakala 262 kaunter tidak berubah, 1,664 kaunter tidak diniagakan dan 12 yang lain digantung.Jumlah dagangan sebanyak 233.51 juta unit bernilai RM86.15 juta.Menurut Malacca Securities Sdn Bhd pelabur pasaran menjangkakan Rizab Persekutuan AS (Fed) mengekalkan kadar faedah tidak berubah memandangkan inflasi yang semakin reda di Amerika Syarikat (AS).“Kita yakin kenaikan minggu lepas (di Wall Street) mungkin terus memberi limpahan ke dalam bursa tempatan kita namun, ia mungkin dikekang menjelang pilihan raya di enam negeri.“Memandangkan kenaikan di Wall Street, disokong oleh keyakinan bahawa kenaikan kadar faedah AS berpotensi dihentikan buat sementara, kami menganggap sektor teknologi mungkin mengalami lantunan selanjutnya. Selain itu, pelabur mungkin cenderung kepada sektor perladangan susulan persetujuan bersama Malaysia dan Indonesia untuk mempertahankan kepentingan minyak sawit,” katanya.Antara saham berwajaran tinggi, Public Bank, Tenaga Nasional, Petronas Chemicals dan CelcomDigi masing-masing menambah empat sen kepada RM3.86, RM9.22, RM6.44 dan RM4.32.CIMB meningkat lima sen kepada RM5.00 manakala Maybank tidak berubah pada RM8.62.Daripada kalangan saham aktif, Classita dan Ahmad Zaki masing-masing naik dua sen kepada 14.5 sen dan 21.5 sen manakala Sarawak Consolidated menokok satu sen kepada 31.0 sen.Malaysia Building Society meningkat 3.5 sen kepada 66.5 sen namun MQ Technology turun setengah sen kepada 3.0 sen manakala Tanco kekal pada 49.5 sen.Di papan indeks, Indeks FBM Emas naik 39.07 mata kepada 10,191.05; Indeks FBMT 100 menokok 40.04 mata kepada 9,889.91 dan Indeks FBM Emas Syariah menambah 31.26 mata kepada 10,513.32.Indeks FBM 70 meningkat 62.98 mata kepada 13,498.81 namun, Indeks FBM ACE turun 22.38 mata kepada 5,028.45.Mengikut sektor, Indeks Produk dan Perkhidmatan Perindustrian naik 0.49 mata kepada 158.40 manakala Indeks Perkhidmatan Kewangan melonjak 102.80 mata kepada 15,242.76.Walau bagaimanapun, Indeks Perladangan susut 10.13 mata kepada 6,676.51 dan Indeks Tenaga menguncup 1.08 mata kepada 790.22. -BERNAMA

(Bursa Malaysia dibuka tinggi, petunjuk prestasi positif Wall Street)


Kadar jangka pendek diunjurkan kekal kukuh, disokong operasi BNM

KUALA LUMPUR, 12 Jun- Kadar jangka pendek diunjurkan kekal kukuh pada Isnin, didorong operasi Bank Negara Malaysia (BNM) yang akan menyerap lebihan mudah tunai daripada sistem kewangan.Mudah tunai dianggarkan berjumlah RM36.19 bilion dalam sistem konvensional dan dana Islam berjumlah RM31.61 bilion.

Hari ini, bank pusat akan menawarkan satu tender pasaran wang konvensional bernilai RM500 juta bagi tujuh hari serta dua tender Qard yang terdiri daripada RM2 bilion untuk tujuh hari dan RM400 juta bagi 14 hari.BNM juga akan mengendalikan dua tender repo berbalik masing-masing bernilai RM3.28 bilion untuk 30 hari serta RM225 juta bagi 92 hari.Bank pusat juga mengumumkan ketersediaan kemudahan repo berbalik, perjanjian jual dan beli semula serta Murabahah Komditi Bercagar bagi tempoh satu hingga tiga bulan.Pada 4 petang, BNM akan menawarkan tender semalaman konvensional bernilai sehingga RM38.2 bilion dan tender semalaman Murabahah bagi RM28.2 bilion.- BERNAMA


Niaga hadapan FBM KLCI tinggi awal dagangan

KUALA LUMPUR, 12 Jun- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives tinggi ketika awal dagangan pada Isnin, sejajar dengan prestasi pasaran tunai.Pada 9.38 pagi, Jun 2023 menambah 6.0 mata kepada 1,383.50; Julai 2023 naik 4.5 mata kepada 1,382.0; September 2023 menokok 5.0 mata kepada 1,371.0 manakala Disember 2023 meningkat 2.0 mata kepada 1,368.0.Jumlah dagangan sebanyak 1,077 lot manakala kepentingan terbuka pada 39,673 kontrak.Pada 9.52 pagi, FBM KLCI menambah 9.43 mata kepada 1,385.51 daripada 1,376.08 ketika ditutup pada Jumaat lepas. -BERNAMA

(NIaga hadapan FBM KLCI tinggi pada awal dagangan)


Ringgit dibuka rendah berbanding dolar AS

KUALA LUMPUR, 12 Jun- Ringgit dibuka rendah berbanding dolar Amerika Syarikat (AS) pada Isnin, berikutan sentimen berhati-hati menjelang mesyuarat Jawatankuasa Pasaran Terbuka Rizab Persekutuan (FOMC) AS yang dijadualkan pada 13 dan 14 Jun.Pada pukul 9.08 pagi, mata wang tempatan didagangkan pada 4.6155/6185 berbanding dolar AS daripada 4.6115/6160 ketika ditutup pada Jumaat.Ketua Ahli Ekonomi dan Kewangan Sosial, Bank Muamalat Malaysia Bhd, Mohd Afzanizam Abdul Rashid berkata konsensus pasaran menjangkakan Rizab Persekutuan AS (Fed) mengekalkan Kadar Dana Fed tidak berubah pada 5.25 peratus.Sebelum mesyuarat itu diadakan, kadar inflasi AS bagi Mei akan dikeluarkan dengan Indeks Harga Pengguna (IHP) diunjurkan menjadi sederhana 4.2 peratus daripada 4.9 peratus yang direkodkan pada bulan sebelumnya manakala IHP dijangka meningkat 5.6 peratus daripada 5.5 peratus pada April.“Memandangkan paras kadar inflasi yang tinggi, peserta pasaran berhati-hati dan sejajar dengan itu, dolar AS-ringgit mungkin terus berada pada julat RM4.61 hari ini.“Walaupun Fed mungkin menghentikan sementara (kenaikan kadar), persoalan penting kini adalah perkara yang akan menjadi penilaian terbaharu mereka mengenai ekonomi, memandangkan aspek mata data menunjukkan aliran terus perlahan pada masa hadapan,” katanya kepada BERNAMA.Beliau berpandangan perkara itu yang mengganggu pasaran kerana mesyuarat ini akan dianggap (yang akan memutuskan mengenai) penghentian sementara (bagi kenaikan kadar).Sementara itu, ringgit diniagakan rendah kebanyakannya berbanding beberapa mata wang utama.Unit tempatan susut berbanding pound British kepada 5.8035/8073 daripada 5.7819/7875 ketika ditutup pada Jumaat lepas serta rendah berbanding yen Jepun kepada 3.3110/3131 daripada 3.3022/3059.Walau bagaimanapun, ringgit lemah berbanding euro kepada 4.9584/9617 daripada 4.9611/9659.Ringgit juga diniagakan rendah berbanding mata wang negara ASEAN lain.Ringgit turun berbanding dolar Singapura kepada 3.4354/4379 daripada 3.4294/4330 pada Jumaat serta susut berbanding baht Thailand kepada 13.3303/3452 daripada 13.3196/3376.Unit domestik juga lemah berbanding rupiah Indonesia kepada 310.9/311.3 daripada 310.9/311.3 semasa penutupan pada Jumaat lepas serta tidak berubah berbanding peso Filipina kepada 8.23/8.25 berbanding 8.23/8.24.- BERNAMA